Kannada-LLM-Labs/Wikipedia-Kn huggingface dataset:
ಸತ್ಯನಾರಾಯಣ ಶೆಟ್ಟಿ

ಸಮಾಜ ಸೇವಾಭೂಷಣ ಎಸ್. ಸತ್ಯನಾರಾಯಣ ಶೆಟ್ಟಿ , ಅಜ್ಜಂಪುರ , ಇವರ ಕಿರುಪರಿಚಯ.
ತಾ ೩೧-೧೨-೧೯೨೧ ರಲ್ಲಿ  ಚಿಕ್ಕಮಗಳೂರು ಜಿಲ್ಲಾ ಅಜ್ಜಂಪುರದ ದಿ|| ಎಸ. ಸುಬ್ಬರಾಯ ಶೆಟ್ಟಿ , ಶ್ರೀಮತಿ ಗಂಗಮ್ಮ ಇವರ ಪುತ್ರರಾಗಿ ಜನಿಸಿದರು.
ಬಾಲ್ಯದಲ್ಲಿಯೇ ಮಾತಾ ಪಿತೃಗಳ ಪ್ರೀತಿ ವಾತ್ಸಲ್ಯ ಗಳಿಂದ ವಂಚಿತರಾಗಿ ಹಿರಿಯಸೋದರ ಶ್ರೀ ಎಸ್. ಸುಬ್ರಹ್ಮಣ್ಯ ಶೆಟ್ಟಿ, ಶ್ರೀಮತಿ ರುಕ್ಮಿಣಿ ಯಮ್ಮ ಇವರ ಆರೈಕೆಯಲ್ಲಿ ಬೆಳೆಯುತ್ತಾ, ಹಿರಿಯರ ಸದ್ಗುಣ, ಸಂಸ್ಕಾರ ಗಳ್ಳನ್ನು ರೂಢಿಸಿಕೊಂಡು, ವಿದ್ಯಾಭ್ಯಾಸ  ಮಾಡುತ್ತಾ, ಅಂದಿನ ಲೋವರ್ ಸೆಕೆಂಡರಿ ಪರೀಕ್ಷೆಯಲ್ಲಿ ಕುಳಿತು ಮುಂದೆ ಓದಲಾರದೆ ಕುಲಕಸುಬಾದ ವಣಿಕ ವೃತ್ತಿಯಲ್ಲಿ ಮುಂದುವರೆದರು.
ಬಾಲ್ಯವನ್ನು ದಾಟಿ ಯೌವನದಲ್ಲಿ ಪ್ರವೇಶಿಸಿದಾಗ ಶ್ರೀ || ಶಂಕರಾನಂದ ಸ್ವಾಮಿಗಳವರ ಅಧ್ಯಾತ್ಮ ಹಾಗು ಶ್ರೀಮದ್ ಭಗವದ್ ಗೀತಾ ಪ್ರವಚನಗಳಿಂದ ಪ್ರಭಾವಿತರಾಗಿ, ಗೀತಾ ಆರಾಧಕರಾಗಿ, ಗೀತಾ ಸೇವೆ ಹಾಗು ಪ್ರಚಾರಗಳಲ್ಲಿ ಆಸಕ್ತಿ ವಹಿಸಿ, ತಮ್ಮ ಸೋದರ ಸುಬ್ರಹ್ಮಣ್ಯ ಶೆಟ್ಟಿ ಅವರಿಂದ ಸ್ಥಾಪಿತವಾದ ನಾಡಿನ ಏಕೈಕ ಮಾಸ ಪತ್ರಿಕೆಯಾದ "ಗೀತಾ ಮಿತ್ರ" ಪತ್ರಿಕಾ ಸಹಸಂಪಾದಕರಾಗಿ, ವ್ಯಾಪಕವಾಗಿ, ಗೀತಾ ಪ್ರಚಾರದಲ್ಲಿ ನಿರತರಾಗಿ, ನಲವತ್ತು ವರ್ಷಗಳ ಧೀರ್ಘ ಕಾಲ ಪತ್ರಿಕಾ ವ್ಯವಸಾಯದಲ್ಲಿ ನಿರತರಾಗಿ ಅಪಾರ ಅನುಭವ ಗಳಿಸಿದರು.
ಸಂಗೀತ, ಕಲೆ, ನಾಟಕ, ನೃತ್ಯ ಇವು ಗಳಲ್ಲಿ ಆಸಕ್ತಿ ಉಳ್ಳವರಾಗಿ, "ಕಲಾ ಸೇವಾ ಸಂಘ (ರಿ)" ಹವ್ಯಾಸಿ ಕಲಾವಿದರ ಏಳಿಗೆಗಾಗಿ ಸಂಸ್ಥೆಯನ್ನು ಪ್ರಾರಂಭಿಸಿ, ಸ್ಥಾಪಕ ಅಧ್ಯಕ್ಷರಾಗಿ, ರಾಜ್ಯ ಮಟ್ಟದ ಸಂಗೀತ, ನಾಟಕ, ನೃತ್ಯ ಸ್ಪರ್ಧೆಗಳನ್ನು ರಾಜ್ಯದ ಇತಿಹಿಹಾಸದಲ್ಲಿಯೇ ಪ್ರ ಪ್ರಥಮವಾಗಿ ಏರ್ಪಡಿಸಿ ಗಳಿಸಿದ ಅಪಾರ ಅನುಭವದಿಂದ ಹಲವಾರು ನಾಟಕಗಳನ್ನು ಬರೆದು ರಂಗಮಂದಿರದಲ್ಲಿ ಪ್ರದರ್ಶಿಸಿ ಜನ ಮೆಚ್ಚುಗೆ ಪಡೆದು, ಮುಖ್ಯವಾಗಿ, "ಮಹಾತ್ಮ ಬಸವೇಶ್ವರ" ಎಂಬ ನಾಟಕವನ್ನು ನೂರ ಮೂವತ್ತು ಪ್ರದರ್ಶನಗಳನ್ನು ನೀಡಿ, 'ಕಲಾ ಶ್ರೀ ರಂಗ ಮಂದಿರ' ವನ್ನು ನಿರ್ಮಾಣ ಮಾಡಿ, ಇಂದಿಗೂ  ಹವ್ಯಾಸಿ ಕಲಾವಿದರಿಗೆ ಆಶ್ರಯ ವಾಗಿದೆ. ಜೊತೆಗೆ ನೂರಾರು ಮಕ್ಕಳ ನಾಟಕಗಳನ್ನು ಬರೆದು, ರಂಗ ಭೂಮಿಯಲ್ಲಿ ಪ್ರದರ್ಶನ ನೀಡಿರುವರು. ಈ ಸಂದರ್ಭದಲ್ಲಿ ಕನ್ನಡ ವರನಟ ರಾಜಕುಮಾರ್, ಉದಯಕುಮಾರ್, ಸುದರ್ಶನ್ ಮತ್ತು ಗುಬ್ಬಿ ವೀರಣ್ಣ, ಜಯಮ್ಮ ಇವರುಗಳು ಅಂದಿನ ಹೆಸರಾಂತ ನಟಿ ಹರಿಣಿ ಮತ್ತು ನ್ರ್ಯತ್ಯ ಕಲಾವಿದೆ ಉಷಾ ದಾತಾರ್ ಮುಂತಾದ ಕಲಾವಿದರು ಆಗಮಿಸಿದ್ದು ಎಂದಿಗೂ ಮರೆಯಲಾಗದ ಸಂಗತಿ ಮತ್ತು ಹವ್ಯಾಸಿ ಕಲಾವಿದರಿಗೆ ಸ್ಫೂರ್ತಿದಾಯಕವಾಗಿತ್ತು. ತಮ್ಮ ತೊಂಬತ್ತನೆಯ ಇಳಿ ವಯಸ್ಸಿನಲ್ಲೂ ಕಲಾಸೇವೆಗೆ  ತಮ್ಮನ್ನು ತೊಡಗಿಸಿ ಕೊಂಡಿರುವರು.
ಪತ್ರಕರ್ತರಾಗಿ ಸಾಮಾಜಿಕ, ರಾಜಕೀಯ ಮತ್ತು ಆಧ್ಯಾತ್ಮಿಕ ಜ್ಞಾನ ಉಳ್ಳವರಾಗಿದ್ದು, ಇತ್ತೀಚಿನ ಇಳಿವಯಸ್ಸಿನ ಸಾಧನೆ ಎಂದರೆ, ಸುಮಾರು ೫೦೦ ಪುಟಗಳ ಕೈ ಬರವಣಿಗೆಯ ಬೃಹತ್ ಗ್ರಂಥದಲ್ಲಿ ಅಂದಾಜು ೨೫೦ ವಿಷಯಗಳ ಬಗ್ಗೆ ವಿವರವಾದ ಲೇಖನಗಳು ಇದ್ದು, ಅದರಲ್ಲಿ ರಾಮಾಯಣ, ಮಹಾಭಾರತ, ಭಾಗವತ, ಶ್ರೀಮದ್ಭಗವದ್ಗೀತೆ, ಚತುರ್ವೇದಗಳು, ಪ್ರಾಣಾಯಾಮ ಮತ್ತು ಗಾಯತ್ರಿ ಮಂತ್ರದ ಮಹತ್ವ ಮುಂತಾದ ಆಧ್ಯಾತ್ಮಿಕ ಪ್ರಶ್ನೋತ್ತರಗಳಿಂದ ತುಂಬಿ ತುಳುಕುತ್ತಿದ್ದು ನಾಡಿಗೆ ನೀಡುತ್ತಿರುವ ಒಂದು ವಿಶೇಷ ಕಾಣಿಕೆಯಾಗಿದೆ.
ತಮ್ಮ ಆರ್ಯ ವೈಶ್ಯ ಕುಲಮಾತೆಯಾದ ಶ್ರೀಮತ್|| ವಾಸವಿ ಕನ್ಯಕಾಪರಮೇಶ್ವರಿ ಅಮ್ಮನವರ ತ್ಯಾಗಮಯ ಜೀವನವನ್ನು ನಿರೂಪಿಸುವ "ವಾಸವಿ ವಿಜಯ" ಎಂಬ ನಾಟಕವನ್ನು ರಚಿಸಿ ೧೦೩ ಪ್ರದರ್ಶನಗಳನ್ನು ರಾಜ್ಯದಾದ್ಯಂತ ಪ್ರದರ್ಶಿಸಿ ಮೆಚ್ಚುಗೆ ಪಡೆದದ್ದು ಒಂದು ವಿಶೇಷ.
ವಿದ್ಯಾಕ್ಷೇತ್ರದಲ್ಲಿ ಸಹ ಪ್ರವೇಶಿಸಿ ಶ್ರೀ ವಾಸವಿ ಎಜುಕೇಶನ್ ಸೊಸೈಟಿ ಎಂಬ ವಿದ್ಯಾ ಸಂಸ್ಥೆಯನ್ನು ಪ್ರಾರಂಭಿಸಿ ಪ್ರಗತಿ ಪಥದಲ್ಲಿ ಸಾಗುತ್ತ ಸುಮಾರು ೫೪೦ ವಿದ್ಯಾರ್ಥಿಗಳು ವಿದ್ಯಾರ್ಜನೆ ಮಾಡುತ್ತಾ ಆದರ್ಶ ವಿದ್ಯಾಸಂಸ್ಥೆ ಎನ್ನಿಸಿದೆ.

ತೊಂಬತ್ತರ ವಯೋವ್ರುದ್ಧರಾಗಿ ಇಂದಿಗೂ ಯಾವ ಶ್ರೀಮಂತ ಖಾಯಿಲೆಗಳೂ ಇಲ್ಲದೆ ಪೂರ್ಣ ಆರೋಗ್ಯ ಭಾಗ್ಯ ಮತ್ತು ಚಟುವಟಿಕೆಗಳಿಂದ ಇರಲು ಮುಖ್ಯ ಕಾರಣಗಳೆಂದರೆ ಗಾಯತ್ರಿ ಮಂತ್ರದ ಉಪಾಸನೆ ಹಾಗು ಪ್ರಾಣಾಯಾಮ ಅನುಷ್ಥಾನಗಳಿಂದಾಗಿ ಎಂದು ಹೆಮ್ಮೆಯಿಂದ ನುಡಿಯುತ್ತಾರೆ.
ಇಂದಿನ ಯುವ ಜನರು ಪೂರ್ಣ ಆರೋಗ್ಯ ಭಾಗ್ಯದಿಂದಿರಲು ಮತ್ತು ಧೀರ್ಘಾಯುಷಿಗಳಾಗಿ ಬಾಳಲು ಪ್ರಾಣಯಾಮ ಅನುಷ್ಟಾನ ಅತ್ಯಾವಶ್ಯಕ ಎನ್ನುತಾರೆ ಶ್ರೇಷ್ಠಿಗಳು.

ಉಲ್ಲೇಖಗಳು

ಸಮಾಜಸೇವಕರು
ಸ್ವಾಮಿ ದಾವಿದ್ ಅರುಳಪ್ಪ, ಕರ್ನೂಲು

ಸ್ವಾಮಿ  ಡೇವಿಡ್ ಅರುಳಪ್ಪನವರು ೧೩-೦೮-೧೯೬೭ ರಲ್ಲಿ  ಬೆಂಗಳೂರು ಜಿಲ್ಲೆಯ  ದೊರೆಸಾನಿಪಾಳ್ಯದಲ್ಲಿ ಜನಿಸಿದರು.

ಶಿಕ್ಷಣ
ಇವರು ಬೆಂಗಳೂರಿನ ಸಂತ  ರಾಯಪ್ಪರ ಗುರು ಮಂದಿರದಲ್ಲಿ ತತ್ವ ಶಾಸ್ತ್ರವನ್ನು ಮುಗಿಸಿ, ನಂತರ ದ್ಯೆವಶಾಸ್ತ್ರವನ್ನು ಹೈದರಾಬಾದಿನ ಸಂತ  ಯೊವಾನ್ನರ ಗುರುಮಠದಲ್ಲಿ ಮುಗಿಸಿದರು.

ಜೀವನ
ಅವರು ತಮ್ಮ ಸ್ವಗ್ರಾಮದ ದೊರೆಸಾನಿಪಾಳ್ಯದಲ್ಲಿ      ೧೩-೦೩-೧೯೯೭ರಲ್ಲಿ ಕರ್ನೂಲು ದರ್ಮಪ್ರಾಂತ್ಯದ ಪರವಾಗಿ ಗುರುದೀಕ್ಶೆಯನ್ನು ಮೈಸೂರಿನ ದಿವಂಗತ  ಧರ್ಮದ್ಯಕ್ಶರಾದ  ವಂದನೀಯ ಜೊಸೆಫ್ ರಾಯ್ ರವರಿಂದ  ಸ್ವೀಕರಿಸಿದರು.

ಇವರು ಗುರುವಾದ ನಂತರ,  
 ೧೯೯೭-೨೦೦೦ -- ದರ್ಮದ್ಯಕ್ಶರ ಆಪ್ತ ಕಾರ್ಯದರ್ಶಿಯಾಗಿ, 
 ೨೦೦೦-೨೦೦೯ -- ದರ್ಮಪ್ರಾಂತ್ಯದ ಸಾಮಾಜಿಕ ನಿರ್ದೆಶಕರಾಗಿ, 
 ೨೦೦೯-೨೦೧೦ -- ಗುಂತಕಲ್ಲಿನ ಆರೋಗ್ಯಮಾತೆಯ ಪುಣ್ಯಕ್ಶೇತ್ರ 

ವಿಚಾರಣೆಯ ಗುರುಗಳಾಗಿ ಸೇವೆ ಸಲ್ಲಿಸಿ, ಈಗ ರೋಮಿನಲ್ಲಿರುವ ಗ್ರೆಗೋರಿಯನ್ ಯೂನಿವರ್ಸಿಟಿಯಲ್ಲಿ ಕ್ಯಾನನ್ ಲಾ(ಧರ್ಮಶಾಸ್ತ್ರ) ಉನ್ನತ ವ್ಯಾಸಂಗವನ್ನು ಮಾಡುತ್ತಿದ್ದಾರೆ.

ಚುಟುಕು
ಕ್ರೈಸ್ತ ಗುರುಗಳು
ಹಾನಗಲ್ಲ ಶ್ರೀ ಕುಮಾರ ಶಿವಯೋಗಿ

ಹಾನಗಲ್ಲ ಶ್ರೀ ಕುಮಾರ ಶಿವಯೋಗಿ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ಗುರು ವಚನ ಪ್ರಭ

ಗುರು ವಚನ ಪ್ರಭ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ವೀರಶೈವ ಮತ
ವ್ಯಾಖ್ಯಾನ ರತ್ನ ಮಾಲಿಕೆ

ವ್ಯಾಖ್ಯಾನ ರತ್ನ ಮಾಲಿಕೆ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ವೀರಶೈವ ಮತ
ಭಾವ ಮಂದಾಕಿನಿ

ಭಾವ ಮಂದಾಕಿನಿ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ಶ್ರೀ ಗುರುವಚನ ಪ್ರಭ

ಶ್ರೀ ಗುರುವಚನ ಪ್ರಭ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ಪ್ರಸಾದ ಮಹಿಮೆ

ಪ್ರಸಾದ ಮಹಿಮೆ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ಶ್ರೀ ಪಂಚಾಕ್ಷರಿ ಗವಾಯಿ

ಶ್ರೀ ಪಂಚಾಕ್ಷರಿ ಗವಾಯಿ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ಚಿತ್ತರಗಿ ಶ್ರೀ ವಿಜಯ ಮಹಾಂತೇಶ್ವರ ನಾಮಾವಳಿ

ಚಿತ್ತರಗಿ ಶ್ರೀ ವಿಜಯ ಮಹಾಂತೇಶ್ವರ ನಾಮಾವಳಿ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ವೀರಶೈವ ಮತ
ಕದರಿ ರೇಮಯ್ಯ

ಕದರಿ ರೇಮಯ್ಯ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ವೀರಶೈವ ಮತ
ತತ್ವ ಬೋಧಾಮೃತ

ತತ್ವ ಬೋಧಾಮೃತ ಗದಗಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ರಚಿಸಿದ ಇತರ ಕೃತಿಗಳು.

ಇವನ್ನೂ ನೋಡಿ

ವೀರೇಶ್ವರ ಪುಣ್ಯಾಶ್ರಮ
ಪುಟ್ಟರಾಜ ಗವಾಯಿಗಳು
ಗದಗ

ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು
ವೀರಶೈವ ಮತ
ಕಲ್ಲಯ್ಯಜ್ಜನವರು

ವೀರೇಶ್ವರ ಪುಣ್ಯಶ್ರಮದ ಉತ್ತರಾಧಿಕಾರಿಯಾಗಿ ನೇಮಕಗೊಂಡಿರುವ ಕಲ್ಲಯ್ಯಜ್ಜನವರು ಮೂಲತಃ ಕೊಪ್ಪಳ ಜಿಲ್ಲೆ ಯಲಬುರ್ಗಾ ತಾಲೂಕಿನ ಕಲ್ಲೂರು ಗ್ರಾಮದವರು

ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಬಾರಕ್ (ದ್ರಾಕ್ಷಿ)

ಬಾರಕ್  (ಇದನ್ನು ಸಾಮಾನ್ಯವಾಗಿ ಬಾರಕ್ಯು  ಎಂದು ಉಚ್ಚರಿಸಲಾಗುತ್ತದೆ.ಇದು ನೈಋತ್ಯ ಫ್ರಾನ್ಸ್ ನ ತುರ್ಸನ್ ಪ್ರದೇಶದ ಸುತ್ತಮುತ್ತಲೂ ದೊರೆಯುವ ಫ್ರೆಂಚ್ ವೈನ್ ಗಾಗಿ ಬೆಳೆಯುವ ದ್ರಾಕ್ಷಿ ತಳಿಯ ಬಿಳಿ ದ್ರಾಕ್ಷಿಯಾಗಿದೆ. ಇದರಿಂದ ಪೂರ್ಣ ಪ್ರಮಾಣದ ಬಗೆ ಬಗೆಯ ಮದ್ಯಸಾರಗಳನ್ನು ಅದರ ಕರಟಕಾಯಿಯ ಕಂಪಿನ ಮೂಲಕ ತಯಾರಿಸಬಹುದಾಗಿದೆ. ಹಣ್ಣು ಬೆಳೆಗಳ ತಜ್ಞರ ಅನುಮಾನದ ಪ್ರಕಾರ ಸದ್ಯದ ದ್ರಾಕ್ಷಿ ತಳಿಯು ಫೊಲ್ಲೆ ಬ್ಲಾಂಕೆಯ ಕಸಿಯಾಗಿದೆ.(ಇದು ಬಹುಶಃ ಬೊರ್ಡೆಲೆಜಾ ಜುರಿಯಾ ಗೆ ಸಮಾನಾರ್ಥಕವಾಗಿದೆ.)ಅದಲ್ಲದೇ ಸುವಿಗ್ನಾನ್ ಬ್ಲಾಂಕ್ ಜೊತೆಗೆ ತನ್ನ ಗುಣಲಕ್ಷಣಗಳನ್ನು ತೋರಿಸುತ್ತದೆ.

ಇತಿಹಾಸ 

ಈ ದ್ರಾಕ್ಷಿಯ ನಿಜವಾದ ಮೂಲ ಯಾವುದೆಂಬುದು ನಿಖರವಾಗಿ ತಿಳಿದಿಲ್ಲ,ಆದರೆ ಹಣ್ಣು ಬೆಳೆಗಳ ತಜ್ಞರು ಮಾತ್ರ, ಫೊಲ್ಲೆ ಬ್ಲಾಂಕೆ ಮತ್ತು ಸುವಿಗ್ನಾನ್ ಬ್ಲಾಂಕ್ ಗಳ ಮಿಶ್ರಣದ ತಳಿಯೇ ಈ ಬಿಳಿ ದ್ರಾಕ್ಷಿಗಳೆಂದು ನಂಬುತ್ತಾರೆ. ಈ ಮೊದಲು ಫ್ರಾನ್ಸ್ ನ ನೈಋತ್ಯದಲ್ಲಿ ಎಲ್ಲಾ ಕಡೆಗೂ ಇದನ್ನು ಬೆಳೆಯಲಾಗುತ್ತಿತ್ತು.ಆದರಿಂದು ಅದರ ಬಳ್ಳಿಯನ್ನು ಪ್ರಧಾನವಾಗಿ ಲಾಂಡೆಸ್ ಡಿಪಾರ್ಟ್ ಮೆಂಟ್ ನಲ್ಲಿ ವಿರಳವಾಗಿ ಬೆಳೆಯಲಾಗುತ್ತದೆ.ಇಲ್ಲಿ Vin délimité de qualité supérieure  (VDQS) ಎಂಬ ಗುಣಮಟ್ಟದ ದ್ರಾಕ್ಷಿಯನ್ನು ತುರ್ಸನ್ ಪ್ರದೇಶದಲ್ಲಿ ಮಾತ್ರ ಬೆಳೆಯಲಾಗುತ್ತದೆ. ಆಗ 20ನೆಯ ಶತಮಾನದಲ್ಲಿ ಬಾರಕ್ ದ್ರಾಕ್ಷಿಯು ಬೆಳೆಗಾರರಲ್ಲಿ ಜನಪ್ರಿಯತೆ ಗಳಿಸಿತು.ಯಾಕೆಂದರೆ ಈ ತಳಿಯು ಸುಮಾರಾಗಿ ಬೂರ್ಸ್ಟ್ ಹುಡಿಗೆ ಯಾವುದೇ ಪ್ರತಿಕ್ರಿಯೆ ತೋರದಿರುವುದು ಇದರ ಬಹು ಮುಖ್ಯ ಗುಣವಾಗಿದೆ.ಅದಲ್ಲದೇ ಇನ್ನುಳಿದ ದ್ರಾಕ್ಷಿ ತಳಿಗಳಲ್ಲಿನ ಹತ್ತರಲ್ಲಿನ ಒಂದು ಪಾಲು ಮಾತ್ರ  ನಾಶವಾಗಬಹುದು. ಆದರೆ 1980 ರ ಹೊತ್ತಿಗೆ ಈ ದ್ರಾಕ್ಷಿ ಬೆಳೆಯು ಅಳಿವಿನಂಚಿನಲ್ಲಿತ್ತು.ಯಾಕೆಂದರೆ ಲಾಂಡೆಸೆ ಮತ್ತು ಸುತ್ತಮುತ್ತಲಿನ ಪ್ರದೇಶವು ಕೃಷಿ ಮತ್ತು ಕೈಗಾರಿಕೆಗಳ ಅಭಿವೃದ್ಧಿಗೆ ಒಳಪಟ್ಟಿತ್ತು.ಹೀಗಾಗಿ ದ್ರಾಕ್ಷಿ ಬೆಳೆಗಳ ಪ್ರದೇಶಗಳು ಕಣ್ಮರೆಯಾಗಲಾರಂಭಿಸಿದ್ದವು.

ವೈನ್ ತಯಾರಿಕೆಯ ಇತಿಹಾಸಕಾರ ಮತ್ತು ತಜ್ಞ ಜಾಂಕಿಸ್ ರಾಬಿನ್ಸನ್ ಅವರ ಪ್ರಕಾರ ಬಾರಕ್ಯು ತಳಿಯನ್ನು ಬಾಣಸಿಗ ಮೈಕೆಲ್ ಗೆರಾರ್ಡ್ ಅವರ ಪ್ರಯತ್ನದಿಂದಾಗಿ ಅದರ ಅಳಿವನ್ನು ತಡೆಯಲಾಗಿತ್ತು.ಅದಲ್ಲದೇ ಅವರು ಮೈಕೆಲ್ ಪ್ರಮಾಣಿತ  ಎಗ್ನೆಯ್-ಲೆಸ್-ಬೇನ್ಸ್ ನಲ್ಲಿ 3 ತಾರಾ ಹೊಟೆಲು ಲೆಸ್ ಪ್ರೆಸ್ ಡೆ ಎಗೆನೆಸ್  ನ್ನು ತಮ್ಮ ಒಡೆತನದಲ್ಲಿಯೇ ನಡೆಸುತ್ತಿದ್ದರು.  ತುರ್ಸನ್ ನಲ್ಲಿದ್ದ ವೈನ್ ಎಸ್ಟೇಟ್ ನ್ನು ಅವರು ಮತ್ತು ಅವರ ಪತ್ನಿ ಗೆರೆರ್ಡ್ ಜೊತೆಯಾಗಿ ಈ ಬೆಳೆಯಲ್ಲಿ ಆಸಕ್ತಿ ಹುಟ್ಟುವಂತೆ ಕಾರ್ಯ ಮಾಡಿದರು.ಬಾರಕ್ಯು-ಮೂಲದ ಉತ್ತಮ ಕಂಪುಳ್ಳ ಮದ್ಯ ಉತ್ಪಾದನೆಗೆ ಅವರು ಪ್ರೊತ್ಸಾಹಿಸಿದರು.ಹಲವಾರು ವಿಮರ್ಶಕರು ಇದನ್ನು "ಖ್ಯಾತಿಯುಳ್ಳದ್ದು" ಎಂದು ಬಣ್ಣಿಸಿದರು.

ಮದ್ಯ ತಯಾರಿಕೆಯ ಪ್ರದೇಶ 

ದ್ರಾಕ್ಷಿಯು ಬಹುತೇಕ ಫ್ರಾನ್ಸ್ ನ ನೈಋತ್ಯ ಭಾಗದ ತುರ್ಸಾನ್ ಪ್ರದೇಶದಲ್ಲಿ ಖ್ಯಾತಿ ಪಡೆದಿದೆ.ಜಗತ್ತಿನ ಹಲವೆಡೆ ಇದರ ಬೆಳೆ ಬೆಳೆಯುತ್ತಿದ್ದರೂ ಅದು ಆಕ್ರಮಿಸಿದ ಜಾಗ ಮಾತ್ರ ಇದಕ್ಕೆ ಹೋಲಿಸಿದರೆ ಅತ್ಯಂತ ಕಡಿಮೆ ಎಂದು ಹೇಳಬಹುದು.

ಮದ್ಯಸಾರಗಳು 
ಬಾರಕ್ಯು ಇಳುವರಿಗಳಿಂದ ಪೂರ್ಣ ಪ್ರಮಾಣದ ಮದ್ಯ ತಯಾರಿಸಬಹುದಾಗಿದೆ,ಇವುಗಳಲ್ಲಿ ಎಷ್ಟು ಪ್ರಮಾಣದ ಆಲ್ಕ್ ಹಾಲ್ ಮಟ್ಟಗಳು ಮತ್ತು ಸಾಂದ್ರತೆ ಇದೆ ಎಂಬುದನ್ನು ಗುರ್ತಿಸಬಹುದಾಗಿದೆ. ಸುಗ್ನಿಆನ್ ಬ್ಲಾಂಚ್ ತಳಿಯಂತೆಯೇ ಇದು ಅದೇ ತರಹದ ಕಂಪುಳ್ಳ ಗುಣಲಕ್ಷಣಗಳನ್ನು ಹಂಚಿಕೊಂಡಿರುತ್ತದೆ.

ಸಮಾನಾರ್ಥಕಗಳು 
ನೂರಾರು ವರ್ಷಗಳಿಂದ, ಬಾರಕ್ ಅದೇ ರೀತಿ ಗುಣಲಕ್ಷಣದ ದ್ರಾಕ್ಷಿ ತಳಿಗಳನ್ನು ಹೊಂದಿದೆ ಅವುಗಳಲ್ಲಿ: ಬಾರಕೆ, ಬಾರೊಕಾ, ಆರೊಕೆ, ಬಾರೊಕ್ವು, ಬ್ಲ್ಯಾಂಕ್ ಬೊರ್ಡಿಸ್ಲ್ಸ್, ಬೊರ್ಡಿಸ್ಲ್ಸ್, ಬೊರ್ಡಿಸ್ಲ್ಸ್ ಬ್ಲ್ಯಾಂಕ್ , ಬೊರ್ಡೆಲಿಜಾ ಜುರಿಯಾ, ಬೊರ್ಡಿಸ್ಲ್ಸ್, ಬೊರ್ಡಿಸ್ಲ್ಸ್, ಕ್ಲಾವೆರಿಕ್ ಬ್ಲ್ಯಾಂಕ್ , ಎಸ್ಕ್ರಿಪ್ಟ್ ಫೊಲ್ಲೆ, ಮುಸ್ಕೊಡೆಲ್ಲೆ ದೆ ನೇಟ್ಸ್, ಪೆಟಿಟ್ ಬೊರ್ಡಿಸ್ಲ್ಸಿ, ಪ್ಲಾಂಟ್ ಬೊರ್ಡೆಲೆಸ್ ಅಂಡ್ ಸೇಬಲ್ ಬ್ಲ್ಯಾಂಕ್.

ಉಲ್ಲೇಖಗಳು‌‌ 

ಬಿಳಿ ಮದ್ಯ ತಯಾರಿಕೆಯ ದ್ರಾಕ್ಷಿ ವಿಧಗಳು
ಚಾರುಕೀರ್ತಿ ಭಟ್ಟಾರಕ ಸ್ವಾಮೀಜೀ

ಸ್ವಸ್ಥಿ ಶ್ರಿ ಚಾರುಕೀರ್ತಿ ಅನ್ನುವ ಬಿರುದಾಂಕಿತ ಜೈನಭಟ್ಟಾರಕ  ಸ್ವಾಮೀಜಿಗಳು ಕರ್ನಾಟಕದಲ್ಲಿ ಇದ್ದಾರೆ.ಮೂಲತ ಶ್ರವಣ ಬೆಳಗೊಳದ ಜೈನ ಮಠದ ಸ್ವಾಮೀಜಿಗಳಿಗೆ ೧೩ನೆ ಶತಮಾನದಲ್ಲಿ (1118-19)ಹೊಯ್ಸಳ ದೊರೆ ಬಲ್ಲಾಳರಾಯನು ನೀಡಿದ ಬಿರುದು"  ಚಾರುಕೀರ್ತಿ"  ಆಗಿನಿಂದ ಆ ಪೀಠದ ಸ್ವಾಮೀಜಿಗಳಿಗೆ  ಸ್ವಸ್ಥಿ ಶ್ರಿ ಚಾರುಕೀರ್ತಿ"ಎಂದೆ ಕರೆಯಲಾಗುತ್ತಿದೆ.ಅದೇ ಸ್ವಾಮೀಜಿಗಳು ದಕ್ಷಿಣ ಕನ್ನಡದ (ಕಾರ್ಕಳ ಸಮೀಪ) ನಲ್ಲೂರು ಗ್ರಾಮದಲ್ಲಿ ಜೈನಮಠ ವನ್ನು ಸ್ಥಾಪನೆ ಮಾಡುತ್ತಾರೆ .ಅಲ್ಲಿಂದ ಮುಂದೆ ಹೋಗಿ ಮುಡುಬಿದ್ರೆಯಲ್ಲಿ ಮತ್ತೆ ಒಂದು ಮಠವನ್ನು ಸ್ಥಾಪನೆ ಮಾಡುತ್ತಾರೆ.ಅವರೆ ಆಧ್ಯಶ್ರಿ ಚಾರುಕೀತಿ೯ ಭಟ್ಟಾರಕ ಪ೦ಡಿತಾಚಯ೯ವಯ೯ ಮಹಾಸ್ವಾಮೀಜಿ ಗಳವರು ಕೆಲ ಕಾಲ ನ೦ತರ  ಅವರ ನಲ್ಲೂರಿ ನಲ್ಲಿ ಸಮಾಧಿ ಸಲ್ಲೇಖನ ವಾಗುತ್ತದೆ ಇದಕ್ಕೆ ಜೈನ ಪರಿ ಭಾಷೆ ಯಲ್ಲಿ ವ್ರತ ಮರಣ ಎ೦ದು ಹೇಳುತ್ತಾರೆ.ಇದು ಶಾ೦ತಿ ಪೊರ್ವಕ ಮರಣ ವನ್ನು ಗೆಲ್ಲುವ ಅಗಮ ದ ನಿಯಮ ಪ್ರಕಾರ ಕೈಗೊಳ್ಳುವ  ಜೈನ ಮರಣ ಕಲೆ ಯಾಗಿದೆ  ಈಗಲೊ ಅಲ್ಲಿ ಸಮಾದಿ ಸ್ಥಾನ ವನ್ನು ಕಾಣಬಹುದು ಅಲ್ಲಿರುವ ಆನೆಯ ಕಲ್ಲಿ ನ ಶಿಲ್ಪ ೧೯೯೯ರ  ಮೂಡಬಿದರೆ ಜೈನ ಕಾಶಿ ಯ ಮಧಬಿನವ ಚಾರುಕೀತಿ೯ ಭಟ್ಟಾರಕ ಪ೦ಡಿತಾಚಯ೯ವಯ೯ ಮಹಾಸ್ವಾಮೀಜಿ ಗಳವರ ನೇತ್ರತ್ವದಲ್ಲಿ ತಮ್ಮ ದೀಕ್ಷಾಗುರು ಶ್ರವಣ ಬೆಳಗೊಳ ದ ಸ್ವಸ್ಥಿ ಶ್ರಿ ಚಾರುಕೀರ್ತಿ ಭಟ್ಟಾರಕಪಟ್ಟಚಾಯ೯ವರ್ಯ ಸ್ವಾಮೀಜಿ ಗಳವರ ಚಾತುಮಾ೯ಸ ದಲ್ಲಿ ಸ್ಥಾಪಿಸಲಾಗಿದೆ ಶ್ರವಣ ಬೆಳಗೊಳದ  ಈ ಎರಡು ಮಠಗಳುಸ್ವಸ್ಥಿ ಶ್ರೀ ಜಗದ್ಗುರು ಮಠ ವಾಗಿದ್ದು  ಈ ಎರಡುಮಠಗಳು ಸ್ವತಂತ್ರ ಸ೦ಸ್ಥಾನ    ಮೂಡಬಿದಿರೆ ಜಗದ್ಗುರು   ಸ್ವಸ್ಥಿ ಶ್ರಿ ಚಾರುಕೀತಿ೯ ಭಟ್ಟಾರಕ ಪ೦ಡಿತಾಚಯ೯ವಯ೯ ಮಹಾಸ್ವಾಮೀಜಿ   ತನ್ನ ಶಾಖಾಮ ಠ ವಾದ ನಲ್ಲೂರು ಹಾಗೊ ಮೂಡಬಿದಿರೆಯ ೧೮ ಬಸದಿ ಗಳ ಅಡಳ್ತೆ ದಾರರೊ,ಅಧ್ಯಕ್ಷರೂ ಆಗಿದ್ದುತಮ್ಮ ಮಾರ್ಗದರ್ಶನ ದಲ್ಲಿ ಸ೦ಸ್ಥಾನ  ಸ್ವತಂತ್ರ ಆಡಳಿತ ವನ್ನು ನಿರ್ವಹಿಸುತ್ತಿದೆ

ಜೈನ ಧರ್ಮ
ಬಾಗ್ಮನೆ ಟೆಕ್ ಪಾರ್ಕ್

ಬಾಗ್ಮನೆ ಟೆಕ್ ಪಾರ್ಕ್ (ಬಿಟಿಪಿ) ಬೆಂಗಳೂರಿನ ಸಿ ವಿ ರಾಮನ್ ನಗರದ ಬಳಿಯಿರುವ ಮಾಹಿತಿ ತಂತ್ರಜ್ಞಾನ ಸಂಸ್ಥೆಗಳಿರುವ ಸ್ಥಳ.

ಮಾಹಿತಿ ತಂತ್ರಜ್ಞಾನ ಕಂಪನಿಗಳು
ಬೆಂಗಳೂರು
ವಿವೇಕಾನಂದ ಪ್ರೌಢಶಾಲೆ ಸೂಲಿಬೆಲೆ

ಸೂಲಿಬೆಲೆಯ ವಿವೇಕಾನಂದ ಪ್ರೌಢಶಾಲೆಯು ಬೆಂಗಳೂರು ಗ್ರಾಮಾತರ  ಜಿಲ್ಲೆಯಲ್ಲಿಯೆ ಅತ್ಯಂತ ಹಳೆಯದಾದ ಪ್ರತಿಷ್ಠಿತ  ಶಿಕ್ಷಣ ಸಂಸ್ಥೆ. ಸೂಲಿಬೆಲೆಯಲ್ಲಿದ್ದ ಒಂದು ಹಾಳು ಛತ್ರವನ್ನು ತಕ್ಕಮಟ್ಟಿಗೆ ದುರಸ್ಥಿಗೊಳಿಸಿ ಅಲ್ಲಿ ಕೇವಲ ೧೬ ಮಕ್ಕಳು,೩ ಜನ ಶಿಕ್ಷಕರು ಹಾಗೂ ಒಬ್ಬರು ಮುಖ್ಯೋಪಾಧ್ಯಾಯರಿಂದ ೧೯೫೭ರಲ್ಲಿ ಆರಂಭಗೊಂಡಿತು.  ಶ್ರೀ ಜಡಿಗೇನಹಳ್ಳಿ ವೆಂಕಟರಾಮಯ್ಯನವರು ಸಂಸ್ಥಾಪಕ ಮುಖ್ಯೋಪಾಧ್ಯಾಯರಾಗಿ ಈ ಸಂಸ್ಥೆಯು ಸರ್ವತೋಮುಖ ಅಭಿವೃದ್ಧಿ ಹೊಂದಲು ಶ್ರಮಿಸಿದರು. . ಶ್ರೀ ಸೂ.ರಂ ರಾಮಯ್ಯನವರು( ಅಂದಿನ ವಿಧಾನಸಭೆಯ ಸದಸ್ಯರು ಹಾಗೂ ಹಿರಿಯ ಸ್ವಾತಂತ್ರ್ಯ ಹೋರಾಟಗಾರರು) ಅಧ್ಯಕ್ಷರಾಗಿ, ದಿ.ಶಾನುಬೋಗ ಭಾಸ್ಕರಯ್ಯನವರು ಉಪಾಧ್ಯಕ್ಷರಾಗಿ, ಶ್ರೀ. ಶಾಮರಾಯರು ಕಾರ್ಯದರ್ಶಿಯಾಗಿ, ದಿ.ಪಿ. ಚನ್ನ ಕೃಷ್ಣಪ್ಪನವರು ಖಜಾಂಚಿಯಾಗಿ ಹೊಂದಿದ್ದ ''ವಿವೇಕಾನಂದ ವಿದ್ಯಾಭಿವೃದ್ಧಿ ಸಂಘ ಎಂಬ ಹೆಸರಿನ ಸಂಸ್ಥೆಯು ಈ ಶಾಲೆ ಯನ್ನು ಆರಂಭಿಸಿತು.

ಶಿಕ್ಷಣ ಸಂಸ್ಥೆಗಳು
ಭೌತಶಾಸ್ತ್ರದಲ್ಲಿ ಪರಿಹರಿಸಲಾಗಿಲ್ಲದಂತಹ ಸಮಸ್ಯೆಗಳು

ಇಲ್ಲಿ ಕೆಳ ಕಂಡವುಗಳು ಭೌತಶಾಸ್ತ್ರದ ಪರಿಹರಿಸಲಾಗಿಲ್ಲದಂತಹ ಸಮಸ್ಯೆಗಳು. ಇವುಗಳಲ್ಲಿ ಕೆಲವು ತಾತ್ವಿಕ ಅಂದರೆ ವಾದಸೃಷ್ಟಿಸಿದ್ದರೂ ನೋಡಲು ಸಾದ್ಯವಾಗದ ಅಂಶಗಳು ಹಾಗೂ ಕೆಲವು ಪ್ರಾಯೋಗಿಕವಾಗಿ ವಾದಗಳನ್ನು ಹೇಳಲಾಗಿಲ್ಲದನ್ತಹ ಸಮಸ್ಯೆಗಲಳಾಗಿವೆ.

ತಾತ್ವಿಕ ಅಂದರೆ ಥಿಯರೆಟಿಕಲ್ ಸಮಸ್ಯೆಗಳು

ಕ್ವಾಂಟಂ ಗುರುತ್ವಾಕರ್ಷಣೆ, ವಿಶ್ವೋತ್ಪತ್ತಿ ಶಾಸ್ತ್ರ (ಕಾಸ್ಮಾಲಜಿ), ಐನ್ಸ್ಟೀನ್ ನಿನ ಸಾಧಾರಣ ಸಾಪೇಕ್ಷತೆ ಸಿದ್ಧಾಂತ
ನಿರ್ವಾತ ಕೆಟಾಸ್ಟ್ರಫಿ
ಕ್ವಾಂಟಂ ಗುರುತ್ವಾಕರ್ಷಣೆ
ಕಪ್ಪುರಂದ್ರ (ಬ್ಲ್ಯಾಕ್ ಹೋಲ್)
ಕಪ್ಪುರಂದ್ರ ಮಾಹಿತಿ ವಿರೋಧಾಭಾಸ
ಬಿಕೆನ್ಸ್ಟೀನ್ - ಹಾಕಿಂಗ್ ವಿಕಿರಣಗಳು
ವಿಶೇಷ ವಿಸ್ತೀರ್ಣಗಳು
ಜಗದ ಉಬ್ಬರ (ಕಾಸ್ಮಿಕ್ ಇನ್ಫ್ಲೇಶ್ನ)
ಅನೇಕ ಜಗತ್ತುಗಳ ಸಮಸ್ಯೆ (ಮಲ್ಟಿ ಯೂನಿವರ್ಸ್ ಪ್ರಾಬ್ಲಂ)
ಪ್ರಪಂಚದ ಅಸಾಧಾರಣತೆ
ಸಮಯದ ಬಾಣ
ಲೋಕ್ಯಾಲಿಟಿಯ ಮೂಲ ಕಾರಣ
ಜಗದ ಭವಿಷ್ಯ

ಹೆಚ್ಚು ಶಕ್ತಿ ಹಾಗೂ ಕಣಗಳ ಶಾಸ್ತ್ರ
ಹಿಗ್ಸ್ ನ ಕಣಗಳು ಮತ್ತು ಅದರ ಚಲನಶಾಸ್ತ್ರ
ಆಕರ್ಷಣೆಗಳಲ್ಲಿ ಗುರುತ್ವಾಕರ್ಷಣೆಯೇ ಏಕೆ ಅತಿ ದುರ್ಬಲವಾದುದು?
ಅಯಸ್ಕಾಂತ ಏಕಧ್ರುವಗಳು
ಧನವಿದ್ಯುತ್ಕಣಗಳ ಕ್ಷೀಣತೆ
ಸುಜ಼ಿ (ಸೂಪರ್ ಸಿಮ್ಮಿಟ್ರಿ)
ಭೌತದ್ರವ್ಯಗಳ ಉತ್ಪಾದನೆ
ನ್ಯೂಟ್ರಿನೋಗಳ ಬಗ್ಗೆ

ಅಣು ಶಾಸ್ತ್ರ
ಕ್ವಾಂಟಂ ಕ್ರೊಮೋ ಡಯ್ನಮಿಕ್ಸ್
ಅಣು ಖಗೋಳಶಾಸ್ತ್ರ
ಸ್ಥಿರತೆ ದ್ವೀಪ (ಐಲಂಡ್ ಆಫ್ ಸ್ಟೆಬಿಲಿಟಿ)

ವಿವಿಧ ಸಮಸ್ಯೆಗಳು
ಅನುರೂಪತೆ ಸಾಮಾನ್ಯ ನಿಯಮದಲ್ಲಿ ಕ್ವಾಂಟಂ ಚಲನಶಾಸ್ತ್ರ
ಭೌತಿಕ ಮಾಹಿತಿಗಳು
ಗ್ರ್ಯಾಂಡ್ ಯುನಿಫ್ಯಡ್ ಥಿಯರಿ
ಘೇಜ್ ಥಿಯರಿ

ಸ್ಪಷ್ಟ ವೈಜ್ಞಾನಿಕ ವಿವರಣೆಯಿಲ್ಲದ ಪ್ರಾಯೋಗಿಕ ವಿದ್ಯಮಾನಗಳು

ವಿಶ್ವೋತ್ಪತ್ತಿ ಶಾಸ್ತ್ರ
ಜಗದ ಅಸ್ತಿತ್ವ
ಬೇರಿಯಾನ್ ಅಸಮಪಾರ್ಶ್ವತೆ
ಬ್ರಹ್ಮಾಂಡದ ಸ್ಥಿರ ಸಂಖ್ಯೆ ಸಮಸ್ಯೆ
ಡಾರ್ಕ್ ಮ್ಯಾಟರ್
ಡಾರ್ಕ್ ಶಕ್ತಿ
ಡಾರ್ಕ್ ಫ್ಲೋ
ಎಂಟ್ರೊಪಿ (ಸಮಯದ ಬಾಣ)
ಕ್ಷಿತಿಜ ಸಮಸ್ಯೆ
ಕಾಸ್ಮಿಕ್ ಮೈಕ್ರೊವೇವ್ ಹಿನ್ನೆಲೆ ಅನಿಸೊಟ್ರೊಪಿಯ ಕ್ರಾಂತಿವೃತ್ತ ಜೋಡಣೆ
ಬ್ರಹ್ಮಾಂಡದ ಆಕಾರ

ಹೆಚ್ಚಿನ ಶಕ್ತಿ ಭೌತಶಾಸ್ತ್ರ ಮತ್ತು ಕಣ ಭೌತಶಾಸ್ತ್ರ
ಹಿಗ್ಸ್ ಯಾಂತ್ರಿಕತೆ
ನ್ಯೂಟ್ರಿನೊ ಮಾಸ್
ಜಡತ್ವದ ಮತ್ತು ಪ್ರಾಥಮಿಕ ಕಣಗಳ ಗುರುತ್ವ ಅನುಪಾತ
ಕೇಂದ್ರಕಣ ಸ್ಪಿನ್ ರಚನೆ
ಪರ್ಟರ್ಬೇಟಿವ್ಹ್ ಅಲ್ಲದ ವಿಷಯದಲ್ಲಿ ಕ್ವಾಂಟಮ್ ಕ್ರೊಮೋಬಲವಿಜ್ಞಾನದ ಪರಿಶ್ರಮಶೀಲತೆ
ಬಣ್ಣ ಬಂಧನ
ಪ್ರಬಲ ಸಿಪಿ (ಚಾರ್ಜ್ ಸಮರೂಪತೆ ಮತ್ತು ಸಮಾನತೆಯು ಸಮರೂಪತೆ) ಸಮಸ್ಯೆ ಮತ್ತು ಆಕ್ಸಿಯಾನ್
ಕಾಲ್ಪನಿಕ ಕಣಗಳು

ಖಗೋಳವಿಜ್ಞಾನ ಮತ್ತು ಖಗೋಳಭೌತಶಾಸ್ತ್ರ
ಅಕ್ರಿಶನ್ ಡಿಸ್ಕ್ ಜೆಟ್ಗಳು
ಪಭಾವಲಯದ ತಾಪನ ಸಮಸ್ಯೆ
ಗಾಮಾ ರೇ ಸ್ಫೋಟ
ಬೃಹತ್ ಗಾತ್ರದ ಕಪ್ಪು ರಂಧ್ರ
ಅವಲೋಕನದ ವೈಪರೀತ್ಯಗಳು
ಮಹಾನವ್ಯ
ಅಲ್ಟ್ರಾ ಹೈ ಶಕ್ತಿ ಬ್ರಹ್ಮಾಂಡದ ಕಿರಣ
ಶನಿಯ ಭ್ರಮಣ ದರ

ಕಂಡೆನ್ಸ್ಡ್ ಮ್ಯಾಟರ್ ಭೌತಶಾಸ್ತ್ರ
ಅಸ್ಫಾಟಿಕ ಘನ
ಶೀತಲ ಸಮ್ಮಿಳನ
ಶೈತ್ಯಜನಕ ವಿದ್ಯುತ್ಕಣದ ವಿಸರ್ಜನೆ
ಹೆಚ್ಚಿನ ತಾಪಮಾನದ ಸೂಪರ್ ವಿದ್ಯುದ್ವಾಹಕಗಳು
ಸೊನೊಲುಮಿನೆಸೆನ್ಸ್
ಟರ್ಬುಲೆನ್ಸ್

ಜೈವಿಕ ಭೌತಶಾಸ್ತ್ರ
ಸಿನ್ಯಪ್ಟಿಕ್ ಪ್ಲ್ಯಾಸ್ಟಿಸಿಟಿ
ನರಕೋಶತಂತುವು ಮಾರ್ಗದರ್ಶನ
ಜೀನ್ ಅಭಿವ್ಯಕ್ತಿಯಲ್ಲಿ ಶಬ್ದದ ಸ್ಟೊಕ್ಯಸ್ಟಿಸಿಟಿ ಮತ್ತು ಪ್ರಾಬಲ್ಯತೆ
ರೋಗ ನಿರೋಧಕ ವ್ಯವಸ್ಥೆಯ ಪರಿಮಾಣದ ಅಧ್ಯಯನ

ಇತ್ತೀಚಿನ ದಶಕಗಳಲ್ಲಿ ಪರಿಹಾರವಾದ ಸಮಸ್ಯೆಗಳು
ಕ್ವೇಸಾರ್ಸ್ (೧೯೮೦)
ಬ್ರಹ್ಮಾಂಡದ ವಯಸ್ಸು ಬಿಕ್ಕಟ್ಟು (೧೯೯೦)
ಸೂರ್ಯ ನ್ಯೂಟ್ರಿನೊ ಸಮಸ್ಯೆ (೨೦೦೨)
ಹೆಚ್ಚಿನ ಅವಧಿಯನ್ನು ಗಾಮಾ ರೇ ಸ್ಫೋಟವನ್ನು (೨೦೦೩)

ಭೌತಶಾಸ್ತ್ರ
ವಿಜ್ಞಾನ
ಪಣ್ಕ್ ಮಕ್ಕಳ್

ಪಣ್ಕ್ ಮಕ್ಕಳ್ ಕುಂದಾಪುರ ಕನ್ನಡದ ಪ್ರಥಮ ಸಂಗೀತ ಸಂಕಲನ (ಅಲ್ಬಮ್), ಅತ್ಯದ್ಬುತವಾದ ಗೀತಗುಚ್ಚಗಳ ಒಂದು ಅದ್ಬುತ ಸಂಕಲನ.

ರವಿ ಬಸ್ರೂರುರವರ ಸಾರಥ್ಯದಲ್ಲಿ ರ್ಯಾಪ್೩ (RAP3) ಬಳಗದ ಒಂದು ಪ್ರಯತ್ನ, ಕುಂದಾಪುರ ಕನ್ನಡದ ಪದಗಳನ್ನು ಇದರಲ್ಲಿ ಬಳಸಲಾಗಿದೆ. ಅಶೋಕ್ ನೀಲಾವರ ಮತ್ತು  ಪ್ರಹ್ಲಾದ ಹೊಡ್ರೋಲಿಯವರ ಸಾಹಿತ್ಯ ,ರವಿ ಬಸ್ರೂರು ಮತ್ತು ಪ್ರತೀಕ್ ಹಂಗ್ಳೂರುರವರ ಸಂಗೀತ, ಪ್ರೀಯಾ ಯಾದವರ ಗಾಯನವು ಇದೆ.

ಒಟ್ಟು ೬ ಹಾಡನ್ನು ಹೊಂದಿರುವ ಈ ಗೀತಗುಚ್ಚವನ್ನು ನಿರ್ಮಾಪಿಸಿರುವವರು ಗೀತಾ ರವಿ.
 ೧. ರವಿ ಬಸ್ರೂರು(R)
 ೨. ಅಶೋಕ್ ನೀಲಾವರ(A)
 ೩. ಪ್ರತೀಕ್ ಹಂಗ್ಳೂರು(P)
 ೪. ಪ್ರೀಯಾ ಯಾದವ್(P)
 ೫. ಪ್ರಹ್ಲಾದ ಹೊಡ್ರೋಲಿ(P)

ಹೊರಗಿನ ಕೊಂಡಿಗಳು 
ಯೂಟ್ಯೂಬಿನ ಕೊಂಡಿ

ಕನ್ನಡ ಸಂಗೀತ ಸಂಕಲನ
ಲಿಂಗದೇವರು ಹಳೆಮನೆ

ಮೈಸೂರಿನ ಭಾರತೀಯ ಭಾಷಾ ಸಂಸ್ಥಾನ (ಸಿ.ಐ.ಐ.ಎಲ್)ದಲ್ಲಿ ಕನ್ನಡ ವಿಭಾಗದ ಮುಖ್ಯಸ್ಥರಾಗಿದ್ದ [[ಪ್ರೊ.ಲಿಂಗದೇವರು ಹಳೆಮನೆ | ಲಿಂಗದೇವರು ಹಳೆಮನೆ](೬-೩-೧೯೪೯-೭-೬-೨೦೧೧)] ವಿದ್ವಾಂಸರು ಹಾಗೂ ಭಾಷಾ ಶಾಸ್ತ್ರಜ್ಞರು.  ಮೈಸೂರಿನ ರಂಗಾಯಣದ ನಿರ್ದೇಶಕರಾಗಿಯೂ ಸೇವೆ ಸಲ್ಲಿಸಿದ್ದರು.

ಜನನ- ಬೆಳವಣಿಗೆ 
ಹುಟ್ಟು ತುಮಕೂರು ಜಿಲ್ಲೆ ಚಿಕ್ಕನಾಯಕನಹಳ್ಳಿ ತಾಲೂಕು ಹಾಲುಗೊಣ ಗ್ರಾಮದಲ್ಲಿ ೬-೩-೧೯೪೯ರಲ್ಲಿ ಆಯಿತು.

ವೃತ್ತಿ ಜೀವನ
 ಲಿಂಗದೇವರು ಹಳೆಮನೆಯವರು ಬಹುಮುಖಿ ವ್ಯಕ್ತಿತ್ವ. ಭಾಷಾ ವಿಜ್ಞಾನ ಮತ್ತು ಕನ್ನಡ ಸಾಹಿತ್ಯದಲ್ಲಿ ಎಂ.ಎ ಪದವಿಯನ್ನು ಪಡೆದ ನಂತರ  ಮೈಸೂರಿನ ಭಾರತೀಯ ಭಾಷಾ ಸಂಸ್ಥಾನ(ಸಿಐಐಎಲ್)ದಲ್ಲಿ ಬೋಧಕರಾಗಿ, ಸಂಶೋಧಕರಾಗಿ ಮೂರುವರೆ ದಶಕಗಳ(೧೯೭೩-೨೦೦೯) ಕಾಲ ಸೇವೆ ಸಲ್ಲಿಸಿದರು. 
 ಈ ಅವಧಿಯಲ್ಲಿ ಭಾಷಾ ವಿಜ್ಞಾನ, ರಂಗಭೂಮಿ, ನಾಟಕ ಬರವಣಿಗೆ, ಬೋಧನಾ ಸಾಮಗ್ರಿಗಳ ತಯಾರಿ, ಸಾಹಿತ್ಯ ವಿಮರ್ಶೆ, ಅಂಕಣ ಬರಹ, ವಯಸ್ಕರ ಶಿಕ್ಷಣ, ಸಂಸ್ಕೃತಿ ಅಧ್ಯಯನ, ಜನಪರ ಚಳುವಳಿ ಸೇರಿದಂತೆ ನಾನಾ ಕ್ಷೇತ್ರಗಳಲ್ಲಿ ಕೃಷಿ ಮಾಡಿದರು. 
 ಭಾರತೀಯ ಭಾಷಾ ಸಂಸ್ಥಾನದಲ್ಲಿ ಕೆಲಸ ನಿರ್ವಹಿಸುವಾಗಲೇ ಅಲ್ಲಿನ ಶೈಕ್ಷಣಿಕ ತಂತ್ರಜ್ಞಾನ ಮತ್ತು ಮಾಧ್ಯಮಗಳ ಅಧ್ಯಯನ, ಭಾಷಾ ಮಂದಾಕಿನಿ ಯೋಜನೆಗಳ ಮುಖ್ಯಸ್ಥರಾಗಿದ್ದರು. ಅಲ್ಲದೆ ಕನ್ನಡ ಶಾಸ್ತ್ರೀಯ ಭಾಷೆ, ಕನ್ನಡ ಭಾಷಾ ವಿಶ್ವಕೋಶದ ಸಂಯೋಜಕರಾಗಿ ಸೇವೆ ಸಲ್ಲಿಸಿದ್ದಾರೆ.

ರಂಗಭೂಮಿ 
 ರಂಗ ವಿಮರ್ಶೆ, ನಾಟಕ ರಚನೆಯಲ್ಲಿ ತೊಡಗಿಸಿಕೊಂಡಿದ್ದ ಲಿಂಗದೇವರು ಸಮುದಾಯದ ಸ್ಥಾಪಕ ಸದಸ್ಯರಲ್ಲಿ ಒಬ್ಬರು. ಚಿಕ್ಕದೇವ ಭೂಪ, ಅಂತೆಂಬರ ಗಂಡ, ತಸ್ಕರ, ಹೈದರ್, ಶಾಪ, ಗಡಿಯಂಕ ಕುಡಿಮದ್ದ ಎಂಬ ನಾಟಕಗಳನ್ನು ರಚಿಸಿದ್ದಾರೆ.  ರಾಡ್ ಲ್ಯಾಂಗ್ಲೆ, ಬಾದಲ್ ಸರಕಾರ್, ಜೀನ್ ಪಾಲ್ ಸಾರ್ತ್ರೆ, ಬರ್ಟೋಲ್ಟ್ ಬ್ರೆಕ್ಟ್‌ರ ನಾಟಕಗಳನ್ನು ಕನ್ನಡಕ್ಕೆ ಅನುವಾದಿಸಿದ್ದಾರೆ. 
 ರಂಗಭೂಮಿಗೆ ಸಂಬಂಧಿಸಿದಂತೆ ನೂರಾರು ಲೇಖನಗಳನ್ನು ಬರೆದಿದ್ದಾರೆ.  ಬೀದಿ ನಾಟಕಗಳನ್ನು ಆಡಿಸಿದ್ದಾರೆ. ಹಲವು ಕಿರುನಾಟಕಗಳನ್ನು ಬರೆದಿದ್ದಾರೆ. ಇವುಗಳೆಲ್ಲ ‘ರೂಪರೂಪಗಳನುದಾಟಿ’, ‘ರಂಗರೂಪಕ’ ಮತ್ತು ‘ರಂಗಕ್ಕೊಂದುಷ್ಟು ಹತ್ತಿರ’ ಪುಸ್ತಕಗಳ ರೂಪದಲ್ಲಿ ಪ್ರಕಟವಾಗಿವೆ. ಅಂತರಜಾಲದ ಮೂಲಕ ಕನ್ನಡ ಕಲಿಸುವ ಕನ್ನಡ ಲರ್ನಿಂಗ್ ಸೆಂಟರ್ ಎಂಬ ತಾಣವೊಂದನ್ನು ಪ್ರಾರಂಭಿಸಿದ್ದರು.

ಮರಣ 
 ಮೈಸೂರಿನ ಕನಕದಾಸ ನಗರದಲ್ಲಿನ ನಿವಾಸದಲ್ಲಿ ತೀವ್ರ ಹೃದಯಾಘಾತಕ್ಕೆ ಈಡಾಗಿ ತಮ್ಮ ೬೨ನೇ ವಯಸ್ಸಿನಲ್ಲಿ ( ೭-೬-೨೦೧೧ ) ಕೊನೆಯುಸಿರೆಳೆದರು. ಅಪೋಲೊ ಆಸ್ಪತ್ರೆಗೆ ಕೊಂಡೊಯ್ಯುವ ಹಾದಿಯಲ್ಲಿ ಮರಣವನ್ನಪ್ಪಿದರು.

ಹಳೆಮನೆ ಕುರಿತು ಇತರರು 
ಕನ್ನಡದ ಹಿರಿಯ ಸಂಶೋಧಕ ರಹಮತ್ ತರೀಕೆರೆ ಕೆಂಡಸಂಪಿಗೆಯಲ್ಲಿ ಹಳೆಮನೆಯವರನ್ನು ಕುರಿತು ಹೇಳಿದ್ದು:

ಪ್ರಕಟಿತ ಕೃತಿಗಳು

ನಾಟಕಗಳು 
 ಚಿಕ್ಕದೇವ ಭೂಪ
 ಅಂತೆಂಬರ ಗಂಡ 
 ತಸ್ಕರ 
 ಹೈದರ್ 
 ಶಾಪ 
 ಗಡಿಯಂಕ ಕುಡಿಮದ್ದ
 ಡಾ.ಭೆಥೂನ್
 ಧರ್ಮಪುರಿಯ ದೇವದಾಸಿ
 ನೆರಳಿಲ್ಲದ ಮನುಷ್ಯರು

ಇತರೆ ಪುಸ್ತಕಗಳು 
 ರೂಪರೂಪಗಳನುದಾಟಿ
 ರಂಗರೂಪಕ 
 ರಂಗಕ್ಕೊಂದುಷ್ಟು ಹತ್ತಿರ
 ಬೆಳಕು ಬೆರಗು
 ಸಂದರ್ಭ

==ಅಪ್ರಕಟಿತ ನಾಟಕಗಳು
ಶಾಪ
ಮದರ್ ಕರೇಜ್
ಗುಂಡು ತಲೆ ಚೂಪು ತಲೆ
ಮಠಾಶ್ ರಾಜಾ
ಜನತೆ

 An Intensive Course in Kannada (with M.N. Leelavathi), Mysore:  Central Institute of Indian Languages, 1983.

ಅನುವಾದಗಳು

ಪ್ರಶಸ್ತಿ - ಸನ್ಮಾನ 
 ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
 ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 ಲಿಂಗದೇವರು ಹಳೆಮನೆಯವರ ಜತೆಗಿನ ಸಂದರ್ಶನ ಪಾಡ್ ಕಾಸ್ಟ್ 
 ಪತ್ರಕರ್ತ ಹರ್ಷ ಕುಮಾರ್ ಕುಗ್ವೆ ನಡೆಸಿದ ಸಂದರ್ಶನ

ಲೇಖಕರು
ಸಾಹಿತಿಗಳು
ಲಿಟಲ್ ಫ್ಲವರ್ ಪಬ್ಲಿಕ್ ಶಾಲೆ

ಲಿಟಲ್ ಫ್ಲವರ್ ಪಬ್ಲಿಕ್ ಶಾಲೆ ಬೆಂಗಳೂರಿನಲ್ಲಿ ಸ್ಠಾಪಿತವಾಗಿರುವ ಒಂದು ಖಾಸಗಿ ಅನುದಾನರಹಿತ ಆಂಗ್ಲ ಮಾಧ್ಯಮದ ವಿದ್ಯಾ ಸಂಸ್ಥೆ. ಈ ಶಾಲೆಯು ೧೯೮೮ರಲ್ಲಿ ಸ್ಥಾಪಿತವಾದದ್ದು. ಈ ಶಾಲೆಯು ಐ.ಸಿ.ಎಸ್.ಸಿ ಮಾಧ್ಯಮದ ೧೦ ನೇ ಹಾಗೂ ೧೨ ನೇ ತರಗತಿಯ ಪರೀ‌‌‌‍ಕ್ಷೆಗಳಿಗೆ ತನ್ನ ವಿದ್ಯಾರ್ಥಿಗಳನ್ನು ತಯಾರಿಸುತ್ತದೆ.

ಶೈಕ್ಷಣಿಕ ಸಂಸ್ಥೆಗಳು
ಗಿರಿನಗರ

ಗಿರಿನಗರ ಬೆಂಗಳೂರಿನ ನೈಋತ್ಯದಲ್ಲಿರುವ ಒಂದು ಬಡಾವಣೆ. ಗಿರಿನಗರವು ಬನಶಂಕರಿ ೩ನೇ ಹಂತದ ಒಂದು ಭಾಗ. ಶ್ರೀನಗರ, ಬ್ಯಾಟರಾಯನಪುರ, ಶ್ರೀನಿವಾಸನಗರ ಮತ್ತು ವಿದ್ಯಾನಗರ ಗಿರಿನಗರದ ಸುತ್ತಲಿನಲ್ಲಿರುವ ಇತರ ಬಡಾವಣೆಗಳು. ಈ ಬಡಾವಣೆಗೆ ಗಿರಿನಗರ ಎಂದು ಹೆಸರು ಬರಲು ಅಲ್ಲಿ ಇರುವ ಒಂದು ಗುಡ್ದವೇ(ಗಿರಿ) ಕಾರಣ ಎಂದು ಕೆಲವರು ಹೇಳಿದರೆ, ಈ ಬಡಾವಣೆಯ ಕೆಲವು ಹಳೆಯ ನಿವಾಸಿಗಳ ಪ್ರಕಾರ ಅಂದಿನ ಭಾರತೀಯ ರಾಷ್ಟ್ರಪತಿಗಳಾದ ವಿ ವಿ ಗಿರಿಯವರು ಈ ಬಡಾವಣೆಯನ್ನು ಉದ್ಘಾಟಿಸಿದ ಕಾರಣ ಈ ಬಡಾವಣೆಗೆ ಗಿರಿನಗರ ಎಂಬ ಹೆಸರು ಬಂದಿದೆ ಎಂದು ಹೇಳುತ್ತಾರೆ.

ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಮೋತಿಲಾಲ್ (ಹಿಂದೀ ಚಿತ್ರ ನಟ)

ಮೋತೀಲಾಲ್ (೧೯೧೦-೧೯೬೫) ಭಾರತೀಯ ಚಿತ್ರ ನಟ. ಅವರ ಪೂರ್ಣ ಹೆಸರು ಮೋತೀಲಾಲ್ ರಾಜವಂಶ್. ಹಿಂದಿ ಚಿತ್ರರಂಗದಲ್ಲಿ ಸ್ವಾಭಾವಿಕ ಅಭಿನಯವನ್ನು ತೆರೆಗೆ ತಂದ ಮೊದಲ ನಟನೆಂದು ಗುರುತಿಸಲಾಗುತ್ತದೆ.

ಜನನ, ಬಾಲ್ಯ ಮತ್ತು ಯೌವನ
೪ನೇ ಡಿಸೆಂಬರ್ ೧೯೧೦ರಲ್ಲಿ ಶಿಮ್ಲಾದಲ್ಲಿ ಜನಿಸಿದ ಮೋತೀಲಾಲ್ ದಿಲ್ಲಿಯ ಸುಪ್ರಸಿದ್ಧ ಕುಟುಂಬಕ್ಕೆ ಸೇರಿದವರಾಗಿದ್ದರು. ಅವರ ತಂದೆ ಖ್ಯಾತಿವೆತ್ತ ಶಿಕ್ಷಣತಜ್ಞರಾಗಿದ್ದರು. ಆದರೆ ಮೋತೀಲಾಲರು ಒಂದು ವರ್ಷದ ಮಗುವಾಗಿದ್ದಾಗಲೇ ಅವರು ತೀರಿಕೊಂಡರು. ಆ ಕಾರಣದಿಂದಾಗಿ ಉತ್ತರಪ್ರದೇಶದ ಹೆಸರುವಾಸಿ ಸಿವಿಲ್ ಸರ್ಜನರಲ್ಲೊಬ್ಬರಾಗಿದ್ದ ಚಿಕ್ಕಪ್ಪನ ಆಶ್ರಯದಲ್ಲಿ ಬೆಳೆದರು. ಶಿಮ್ಲಾದ ಶಾಲೆಯಲ್ಲಿ ಪ್ರಾಥಮಿಕ ಇಂಗ್ಲಿಷ ವಿದ್ಯಾಭ್ಯಾಸದ ಬಳಿಕ ದಿಲ್ಲಿಯಲ್ಲಿ ಮಾಧ್ಯಮಿಕ ಹಾಗೂ ಕಾಲೇಜ್ ಶಿಕ್ಷಣವನ್ನು ಪಡೆದರು.

ಚಲನಚಿತ್ರರಂಗ
ಕಾಲೇಜ್ ಮುಗಿಸಿದ ನಂತರ ಅವರು ನೌಕಾಪಡೆಯನ್ನು ಸೇರಲು ಮುಂಬೈಗೆ ಬಂದರು. ಆದರೆ ಅನಾರೋಗ್ಯದ ನಿಮಿತ್ತ ಅವರು ಪ್ರವೇಶ ಪರೀಕ್ಷೆಗೆ ಕೂರಲಾಗಲಿಲ್ಲ. ಒಮ್ಮೆ ಅಲ್ಲಿಯ ಸಾಗರ್ ಸ್ಟೂಡಿಯೊದಲ್ಲಿ ಚಿತ್ರೀಕರಣವೊಂದನ್ನು ನೋಡಲು ಹೋಗಿದ್ದರು. ಆ ಚಿತ್ರದ ನಿರ್ದೇಶಕರಾಗಿದ್ದ ಕಾಳೀಪ್ರಸಾದ್ ಘೋಷರು ಉಚ್ಚ ಸುಸಂಸ್ಕೃತ ಉಡುಪಿನಲ್ಲಿದ್ದ  ಮೋತೀಲಾಲರನ್ನು ಗಮನಿಸಿ, ತಮ್ಮ ಶಹರ್ ಕಾ ಜಾದೂ (೧೯೩೪) ಚಿತ್ರದಲ್ಲಿ ನಾಯಕನ ಪಾತ್ರವನ್ನಿತ್ತರು. ಹೀಗೆ ಸಾಗರ್ ಫಿಲ್ಮ್ ಕಂಪೆನಿಯನ್ನು  ಸೇರಿದಾಗ ಮೊತೀಲಾಲರ ವಯಸ್ಸು ೨೪. ೧೯೩೫ರಲ್ಲಿ ಸಬಿತಾದೇವಿಯೊಡನೆ ಡಾಕ್ಟರ್ ಮಾಧುರಿಕಾ ಮತ್ತು ೧೯೩೭ರಲ್ಲಿ ಕುಲವಧು ಚಿತ್ರಗಳ ನಂತರ ರಣಜೀತ್ ಸ್ಟೂಡಿಯೊವನ್ನು ಸೇರಿ ಅಲ್ಲಿ ಜಾಗಿರ್ದಾರ್(೧೯೩೭), ಹಮ್, ತುಮ್ ಔರ್ ವಹ್ (೧೯೩೮), ಅರ್ಮಾನ್ (೧೯೪೨), ತಕ್ದೀರ್ (೧೯೪೩) ಮತ್ತು ಕಲಿಯಾಂ (೧೯೪೪) ಚಿತ್ರಗಳಲ್ಲಿ ಅಭಿನಯಿಸಿದರು. ಆರ್ ಕೆ ನಾರಾಯಣರ ಕಾದಂಬರಿ ಮಿ ಸಂಪತ್ ಯನ್ನಾಧರಿಸಿ ಅದೇ ಹೆಸರಲ್ಲಿ ೧೯೫೨ರಲ್ಲಿ ಎಸ್ ಎಸ್ ವಾಸನ್ ನಿರ್ಮಿಸಿದ ನಯವಂಚಕನ ಪಾತ್ರ ಮೋತಿಲಾಲರಿಗೆ ಬಹುಖ್ಯಾತಿಯನ್ನು ತಂದಿತು. ೧೯೫೫ರಲ್ಲಿ ಬಿಮಲ್ ರಾಯ್ ನಿರ್ದೇಶನದ ದೇವದಾಸ್ ಚಿತ್ರದ ಚುನ್ನೀಲಾಲ್ ಪಾತ್ರ ಅವರಿಗೆ ಫಿಲ್ಮ್ ಫೇರ್ ನ ಅತ್ಯುತ್ತಮ ಪೋಷಕ ನಟನ ಪ್ರಶಸ್ತಿಯನ್ನು ಕೊಟ್ಟಿತು. ೧೯೬೦ರ ಪಾರಖ್  ಚಿತ್ರದಲ್ಲಿನ ಅಭಿನಯ ಅವರಿಗೆ ಎರಡನೇ ಫಿಲ್ಮ್ ಫೇರ್ ಪ್ರಶಸ್ತಿಯನ್ನು ಗಳಿಸಿಕೊಟ್ಟಿತು.

ಹಿಂದಿ ಚಿತ್ರರಂಗದ ಪ್ರಸಿದ್ಧ ಹಿನ್ನೆಲೆ ಗಾಯಕ ಮುಕೇಶರನ್ನು ೧೯೪೧ರಲ್ಲಿ ಪರಿಚಯಿಸಿದ ಮೋತೀಲಾಲರ ಮೂರ್ತಿ (೧೯೪೩)ಚಿತ್ರದಲ್ಲಿ ಮುಕೇಶರಿಗೆ ಪ್ರಥಮ ಬಾರಿಗೆ ಹಾಡುವ ಅವಕಾಶ ದೊರೆತಿತ್ತು. ೧೯೪೭ರ ಪಹಲೀ ನಜರ್  ಚಿತ್ರದಲ್ಲಿ ಮುಕೇಶ್ ಹಾಡಿದ ‘ದಿಲ್ ಜಲ್ತಾ ಹೈ ತೋ ಜಲ್ನೇ ದೇ...’  ಹಾಡನ್ನೂ ಮೋತೀಲಾಲರ ಮೇಲೆಯೇ ಚಿತ್ರೀಕರಿಸಲಾಗಿದೆ.

ರಾಜ್ ಕಪೂರರ ಜಾಗ್ತೇ ರಹೋ (೧೯೫೬), ಅಬ್ ದಿಲ್ಲೀ ದೂರ್ ನಹೀಂ (೧೯೫೭), ಪೈಗಾಮ್ (೧೯೫೯), ಇತ್ಯಾದಿ ಮೋತೀಲಾಲರ ಕೆಲವು ಗಮನೀಯ ಚಿತ್ರಗಳು. ಹಮಾರೀ ಬೇಟಿ  ಚಿತ್ರದಲ್ಲಿ ಶೋಭನಾ ಸಮರ್ಥರ ಪತಿಯಾಗಿಯೂ ನೂತನಳ ತಂದೆಯಾಗಿಯೂ ನಟಿಸಿದರು. ಅನಾಡಿ(೧೯೫೯)ಯಲ್ಲೂ ನೂತನಳ ಪೋಷಕನ ಪಾತ್ರವನ್ನು ಸ್ಮರಣೀಯವಾಗಿ ನಿರ್ವಹಿಸಿದ್ದರು.

ಶೋಭನಾ ಹಾಗೂ ನಾದಿರಾ ಜತೆ ಮೋತೀಲಾಲರಿಗೆ ಗಾಢವಾದ ಮೈತ್ರಿಯಿತ್ತೆಂದೂ ಆಗಿನ ಪ್ರತೀತಿ.

ವ್ಯಕ್ತಿತ್ವ
ಪ್ರಸಿದ್ಧ ಸಿವಿಲ್ ಸರ್ಜನರ ಆಸರೆಯಲ್ಲಿ ಬೆಳೆದ ಮೋತೀಲಾಲ್ ಚಿಕ್ಕಂದಿನಿಂದಲೇ ಉತ್ತಮ ದರ್ಜೆಯ ಜೀವನವನ್ನು ನಡೆಸಿದವರು. ಸದಾ ಶೋಕಿಯ ಉಡುಗೆ-ತೊಡುಗೆಗಳಲ್ಲಿದ್ದು ಸುಸಂಸ್ಕೃತ ನಡೆ-ನುಡಿಗಳ ಅವರು ಉನ್ನತ ಮಟ್ಟದ ಹಾಸ್ಯಪ್ರಿಯರೂ ವಿನೋದಿಗಳೂ ಆಗಿದ್ದರು. ಆದರೆ ದುರದೃಷ್ಟವಶಾತ್ ಈ ವರ್ಗದವರಲ್ಲಿ ಸಾಮಾನ್ಯವಾಗಿದ್ದ ಜೂಜು ಮತ್ತು ಕುದುರೆ ರೇಸಿನ ಚಟ ಮೋತೀಲಾಲರಿಗೂ ಇತ್ತು. ಇದಲ್ಲದೆ ಬಾಳಿನ ಉತ್ತರಾರ್ಧದಲ್ಲಿ ತಮ್ಮ ರಾಜವಂಶ್ ಪ್ರೊಡಕ್ಶನ್ಸ್ ಲಾಂಛನದಲ್ಲಿ ತಯಾರಿಸಿದ ಛೋಟೀ ಛೋಟೀ ಬಾತೇಂ ಚಿತ್ರ ರಾಷ್ಟ್ರಪತಿಯ ಪ್ರಶಸ್ತಿಪತ್ರವನ್ನು ಗಳಿಸಿದರೂ ಗಲ್ಲಾಪೆಟ್ಟಿಗೆಯಲ್ಲಿ ಸೋತು ಅಪಾರ ಹಣ ಕಳೆದುಕೊಂಡರು. ಹೀಗೆ ಸಂಪತ್ತನ್ನು ಕಳೆದುಕೊಂಡ ಇವರು ೧೯೬೫ರಲ್ಲಿ ನಿಧನರಾದಾಗ ನಿರ್ಧನರಾಗಿದ್ದರು!

ಆಧಾರ
ವಿವಿಧ ಮೂಲಗಳು

ಭಾರತ ಸಿನಿಮಾ
ಚಿತ್ರರಂಗ
ಬಾಲಿವುಡ್
ಚಲನಚಿತ್ರ ನಟರು
ಬೋಪಯ್ಯ

ಬೋಪಯ್ಯ ೧೭ ನವಂಬರ್ ೨೦೦೯ ರಿಂದ ೧೭ ಮೇ ೨೦೧೩ರ ವರೆಗೆ ಕರ್ನಾಟಕದ ವಿಧಾನ ಸಭೆಯ ಸಭಾಪತಿಯಾಗಿದ್ದರು.  ಪ್ರಸ್ತುತ ಅವರು ಸರ್ಕಾರಿ ಜಮೀನುಗಳ ಸಂರಕ್ಷಣಾ ಸಮಿತಿಯ ಅಧ್ಯಕ್ಷರು.  ಇವರು ವಿರಾಜಪೇಟೆ ವಿದಅನ ಸಭಾ ಕ್ಷೇತ್ರದಿಂದ ಆಯ್ಕೆಯಾದ ಕರ್ನಾಟಕ ವಿಧಾನ ಸಭೆಯ ಸದಸ್ಯರಾಗಿದ್ದಾರೆ.  

ರಾಜಕಾರಣಿಗಳು
ಶಾಸಕರುಕರ್ನಾಟಕ ರಾಜಕಾರಣಿಗಳು
ಎಂ. ಡಿ. ಶೆಟ್ಟಿ

ಮೂಳೂರು ದೇಜು ಶೆಟ್ಟಿ, ಮುಂಬಯಿನ ಕನ್ನಡಿಗರಿಗೆ ಎಂ. ಡಿ. ಶೆಟ್ಟಿಯವರೆಂದು ಹೆಸರುವಾಸಿಯಾಗಿದ್ದಾರೆ. ಮುಂಬಯಿನಗರಕ್ಕೆ ಬಂದ ಸಹಸ್ರಾರು ಬಂಟ ಸಮಾಜದ ಬಾಂಧವರಲ್ಲಿ 'ಎಂ.ಡಿ ಶೆಟ್ಟಿ'ಯವರು ಪ್ರಮುಖರು. 'ಒಳ್ಳೆಯ ಸಮಾಜಸೇವಕ'ರೆಂದು ಜನ್ಮನ್ನಣೆಗಳಿಸಿರುವ ಶೆಟ್ಟಿಯವರು, ಮೇರುವ್ಯಕ್ತಿತ್ವದ, ಛಲವಾದಿ ಮತ್ತು ನುಡಿದಂತೆ ನದೆಯುವ ನಿಸ್ಪೃಹ ಹೋಟೆಲ್ ಉದ್ಯಮಿಯಾಗಿದ್ದಾರೆ. ಅವರು 'ಹಿರಿಯಕನ್ನಡಿಗ', 'ಭೀಷ್ಮಾಚಾರ್ಯ' ಮೊದಲಾದ ಬಿರುದುಗಳನ್ನು ಗಳಿಸಿದ್ದಾರೆ.

ಜನನ ಮತ್ತು ಬಾಲ್ಯ
ಸನ್ ೧೯೨೮ ರ, ಜೂನ್ ತಿಂಗಳ ೧೪ ನೆಯ ತಾರೀಖು,'ಎಂ. ಡಿ. ಶೆಟ್ಟಿ'ಯವರು, ಉಡುಪಿಜಿಲ್ಲೆಯ ಮೂಳೂರಿನ ಕಂಕಣಗುತ್ತು ಗ್ರಾಮದಲ್ಲಿ 'ಬಂಟ ಪರಿವಾರ'ದಲ್ಲಿ ಜನ್ಮಿಸಿದರು. ಸನ್, ೧೯೪೩ ರಲ್ಲಿ ಬೊಂಬಾಯಿಗೆ ಪಾದಾರ್ಪಣೆಮಾಡಿದ  'ಎಂ. ಡಿ. ಶೆಟ್ಟಿ' ಯವರು, ಹೋಟೆಲ್ ಉದ್ಯಮಕ್ಕೆ ತಮ್ಮನ್ನು ಸಮರ್ಪಿಸಿಕೊಂಡರು. ಸಂಘಟನೆಯನ್ನು ಸ್ಥಾಪಿಸಿದರು. ಬಂಟರ ಸಂಘದ ಅಧ್ಯಕ್ಷರಾಗಿ ಮಾಡಿದ ಸೇವೆ ಅನನ್ಯವಾದದ್ದು.
'ಎಂ. ಡಿ. ಶೆಟ್ಟಿ' ಯವರು, ೧೯೪೯ ರಲ್ಲಿ 'ಬೊಂಬಾಯಿನ ಫ್ರೀಪ್ರೆಸ್ ಜರ್ನಲ್ ಆಫೀಸ್ ಕ್ಯಾಂಟಿನ್' ನಡೆಸುತ್ತಿದ್ದ ಸಂದರ್ಭದಲ್ಲಿ ಪತ್ರಿಕಾಕರ್ತರಾಗಿದ್ದ ಡಿ. ಕೆ. ಮೆಂಡನ್, ಒಡನಾಟದಲ್ಲಿ ಮಾಡಿದ ಸಮಾಜಪರ ಚಟುವಟಿಕೆಗಳನ್ನು ಎಲ್ಲರೂ ಸ್ಮರಿಸುತ್ತಾರೆ. 'ಎಂ. ಡಿ. ಶೆಟ್ಟಿ' ರವರು ಶಿವಸೇನೆಯ ಮುಖ್ಯಸ್ಥ 'ಬಾಳಾ ಸಾಹೇಬ್ ಥಾಕರೆ'ಯವರಿಗೆ ನಿಕಟವರ್ತಿಯಾಗಿದ್ದಾರೆ. 'ಇಂದರಾಗಾಂಧಿ'ಯವರ ಕಾಂಗ್ರೆಸ್ (ಐ) ನಲ್ಲಿ ಸಕ್ರಿಯರಾಗಿಗುರುತಿಸಿಕೊಂಡ ಶೆಟ್ಟಿಯವರು, 'ಕಾಂಗ್ರೆಸ್ ಸಮ್ಮೇಳನ'ಗಳಿಗೆ 'ಅತ್ಯುತ್ತಮ ಮಟ್ಟದ ಕೇಟರಿಂಗ್ ಸೇವೆ'ಯನ್ನು ಒದಗಿಸುವ ಮೂಲಕ, ರಾಷ್ಟ್ರಮಟ್ಟದ ನಾಯಕರ ಒಲವಿಗೆ ಪಾತ್ರರಾಗಿದ್ದಾರೆ.
ಬಂಟ್ಸ್ ನ್ಯಾಯಮಂಡಳಿಯ ಅಧ್ಯಕ್ಷ,ರಾಗಿ ಶೆಟ್ಟಿಯವರು, ಆಗಿನ ಕರ್ನಾಟಕದ ಮುಖ್ಯಮಂತ್ರಿ, 'ದೇವರಾಜ್ ಅರಸ್' ಮುಂಬಯಿಗೆ ಭೇಟಿಮಾಡಿದ ಸಮಯದಲ್ಲಿ  'ಎಂ. ಡಿ. ಶೆಟ್ಟಿ' ಯವರ ಕಾರ್ಯವೈಖರಿಯನ್ನು ಕಂಡು ಅವರಿಗೆ, ಮುಂಬಯಿ ಕನ್ನಡಿಗರ ರಾಯಭಾರಿಯೆಂದುಬಿರುದನ್ನು ಕೊಟ್ಟಿದ್ದಾರೆ.
ಬೊಂಬಾಯಿನ ಹೋಟೆಲ್ ಉದ್ಯಮ, ಭಾರಿ ಸಂಕಷ್ಟಗಳನ್ನು ಎದುರಿಸುತ್ತಿದ್ದಾಗ, ಅಧ್ಯಯನ ನಡೆಸಿ, ಸೂಕ್ಷ್ಮ ನಿರ್ಧಾರಗಳಿಂದ ವ್ಯಾಜ್ಯಗಳನ್ನು ಪರಿಹರಿಸುತ್ತಿದ್ದರು.
ಕರ್ನಾಟಕ ಉಚಿತ ನಟ್ಸ್ ಹೈಸ್ಕೂಲ್ ಗೆ ಭರ್ತಿಯಾಗಿ, ವಿದ್ಯಾರ್ಜನೆಯನ್ನು ಮಾಡಿ, ಮುಂದೆ, ಬಾಂಬೆ ಟ್ರಸ್ಟ್ ನ ಕ್ಯಾಂಟಿನ್ ನಿರ್ವಾಹಕರಾಗಿ ನಿರ್ವಹಿಸಿದರು. ೩ ದಶಕಗಳ ಕಾಲ ಸೇವೆಸಲ್ಲಿಸಿದರು.

ಹೋಟೆಲಿಗರ ಸಂಘಟನೆ-'ಆಹಾರ್'
'ಎಂ. ಡಿ. ಶೆಟ್ಟಿ' ಹೋಟೆಲ್ ಸಂಘಟನೆಯ ಸದಸ್ಯರಾಗಿ, ಮುಂದೆ ಅಧ್ಯಕ್ಷರಾಗಿ, 'ಹೋಟೆಲ್ ಫೆಡರೇಷನ್ ನ ಸ್ಥಾಪಕ',ಅಧ್ಯಕ್ಷ, 'ಬಂಟರ ಸಂಘದ ಅಧ್ಯಕ್ಷ, ಹಲವಾರು ಯೋಜನೆಗಳ ಪ್ರವರ್ತಕರಾಗಿ, ಗಮನಾರ್ಹರೀತಿಯಲ್ಲಿ ಸೇವೆಸಲ್ಲಿಸಿದ್ದಾರೆ.

ಹುಟ್ಟುಹಬ್ಬದ ಆಚರಣೆ
ಜೂನ್ ೧೪ ರಂದು, ತಮ್ಮ 'ಬಾಂದ್ರ ನಿವಾಸ'ದಲ್ಲಿ ಮಕ್ಕಳು, ಮೊಮ್ಮಕ್ಕಳು ಪರಿವಾರದ ಜೊತೆ ತಮ್ಮ ೮೪ ನೇ ಹುಟ್ಟುಹಬ್ಬವನ್ನು ಆಚರಿಸಿಕೊಂಡರು.
ಸಮಾಜ ಸೇವೆ
ಮಹಾ ಪಲಾಯನ

ಮಹಾ ಪಲಾಯನ ಇದು ಸ್ಲಾವೋವಿರ್ ರಾವಿಸ್ ರವರ ದ ಲಾಂಗ್ ವಾಕ್ ಎಂಬ ಮೂಲ ಕೃತಿಯನ್ನು ಪೂರ್ಣಚಂದ್ರ ತೇಜಸ್ವಿಯವರು ತಮ್ಮದೇ ಶೈಲಿಯಲ್ಲಿ ಭಾವಾನುವಾದಗೊಳಿಸಿದ ಕೃತಿ. ಇದರಲ್ಲಿ ರಷ್ಯಾದ ಸೈಬೀರಿಯಾ ಹಿಮ ಮರುಭೂಮಿಯಿಂದ ಬಂದಿತರಾದ ಕೈದಿಗಳು ತಪ್ಪಿಸಿಕೊಂಡು ಬರುವ ಸಾಹಸಮಯ ಮತ್ತು ಮನಕಲುಕುವ ಘಟನೆಯನ್ನು ತೇಜಸ್ವಿಯವರು ಮೂಲ ಕೃತಿಯಲ್ಲಿನ ಭಾವನೆಗಳಿಗೆ ಸ್ವಲ್ಪವೂ ಧಕ್ಕೆ ಬರದಂತೆ ಬಹಳ ಉತ್ತಮವಾಗಿ  ಮೂಡಿಸಿದ್ದಾರೆ.

ಕೃತಿಗಳು
ದಿ ಫಾಕ್ಸ್‌ ಅಂಡ್ ದಿ ಹೌಂಡ್

ದಿ ಫಾಕ್ಸ್‌ ಅಂಡ್ ದಿ ಹೌಂಡ್ ೧೯೮೧ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 
 
 
 
 
 

ಚಲನಚಿತ್ರಗಳು
ಬಾಂಬಿ

ಬಾಂಬಿ ೧೯೪೨ರ ಅಮೇರಿಕಾದ ಒಂದು ಆನಿಮೇಟಡ್ ಚಲನಚಿತ್ರ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 
 
 
 

ಚಲನಚಿತ್ರಗಳು
ಶ್ರೀ ಹೊಸಗರಡಿ ಜಾನಪದ ಕಲಾ ಮೇಳ (ರಿ)

ಶ್ರೀವೀರಭದ್ರಶ್ವರ ದೇವಸ್ಥಾನ ತೆಂಗಿನಕಾಯಿ ಬಜಾರ ಬೆಟಗೇರಿಯವರು ಸಹ ಶ್ರೀವೀರಭದ್ರೇಶ್ವರ ವೀರಗಾಸೇ ತಂಡ ಕೂಡಾ ಇದೆ ಇದು ಹಿರಿಯ ಕಲಾವೀದ ರೂಂದಿಗೆ ಹೊಸ ಹೊಸ ಯುವಕಲಾವಿದರು ವೀರಗಾಸೇಯನ್ನು ಕಲೆತು ರೂಡಿ ಸಂಪ್ರದಾಯವನ್ನು ಉಳೀಸಿ ಬೆಳೆಸುವಲ್ಲಿ ಮಹತ್ವದ ಕಾರ್ಯ ನಿರ್ವಹಿಸುತಿದೆ.  ಇವರು ೭೬ನೇ ಕನ್ನಡ ಸಾಹೀತ್ಯ ಸಮ್ಮೇಳನ, ಲಕ್ಕುಂಡಿ ಉತ್ಸವ, ವಿಶ್ವಕನ್ನಡ ಸಮ್ಮೇಳನ, ಹೀಗೆ ಹಲವಾರು ಕಾರ್ಯಕ್ರಮ ಗಳಲ್ಲಿ ತಮ್ಮ ಕಲೇಯ ಪ್ರರ್ದಶನ ನೀಡದ್ದಾರೆ.      ಇಂತಿ   ಕಲಾವಿದರ ಶ್ರೇಯೋಭಿಲಾಶಿ ಶ್ರೀಈರಪ್ಪ,ಗಣಪತೇಪ್ಪ,ಸೊರಟೂರ   (ಶಿಕ್ಷಕರು)
ಜಾನಪದ
ಬಿ.ಎಲ್.ಜಯರಾಮು

ಡಾ, ಬಿ.ಎಲ್. ಜಯರಾಮ್ ಮಾಜಿ ಶಾಸಕ ಬಿ.ಜೆ. ಲಿಂಗೇಗೌಡರ ಪುತ್ರ. ವೈದ್ಯರಾಗಿ ಬಿ.ಜೆ. ಲಿಂಗೇಗೌಡ ಆಸ್ಪತ್ರೆ ಸ್ಥಾಪಿಸಿ, ರಾಜ್ಯ ಒಕ್ಕಲಿಗರ ಸಂಘದ ನಿರ್ದೇಶಕರಾಗಿ, ಕೆಂಪೇಗೌಡ ಮೆಡಿಕಲ್ ಕಾಲೇಜಿನ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ ಅವರು ರಾಜಕಾರಣಿಯಾಗಿ ಗುರುತಿಸಿಕೊಂಡಿದ್ದಾರೆ. ಅವರು ಇತ್ತೀಚೆಗೆ ಅಗಲಿದ್ದಾರೆ.

ರಾಜಕಾರಣಿಗಳುಕರ್ನಾಟಕ ರಾಜಕಾರಣಿಗಳು
ಅವಿನಾಶ್ ಕಾಮತ್

[[ಚಿತ್ರ:Avinash KamathSDC10028.JPG|thumb|right|250px| 'ಅವಿನಾಶ್ ಕಾಮತ್]]
ಅವಿನಾಶ್ ಕಾಮತ್ ಮುಂಬೈಯ ಕನ್ನಡ ರಂಗಭೂಮಿ ನಟ. 

ಜನನ, ವಿದ್ಯಾಭ್ಯಾಸ, ಕುಟುಂಬ
ಅವಿನಾಶ್ ಕಾಮತ್ ಅವರು ಏಪ್ರಿಲ್ ೨೬, ೧೯೭೭ರಂದು ಬೆಳಗಾವಿಯಲ್ಲಿ ಜನಿಸಿದರು. ತಂದೆ ಹಿಂದುಸ್ಥಾನಿ ಗಾಯಕ ಎಮ್. ಎಸ್. ಕಾಮತ್ ಮತ್ತು ತಾಯಿ ಪದ್ಮಾ ಕಾಮತ್. ಕಾಮತರ ಪ್ರಾಥಮಿಕ ಶಿಕ್ಷಣ ಧಾರವಾಡದಲ್ಲಿ ಮತ್ತು ಉನ್ನತ ಶಿಕ್ಷಣ ಮುಂಬೈನಲ್ಲಾಯಿತು. ನಾಲ್ಕನೇ ತರಗತಿಯಲ್ಲಿದ್ದಾಗಲೇ ಅಭಿನಯಕ್ಕಾಗಿ ರಾಜ್ಯಮಟ್ಟದ ಪ್ರಥಮ ಬಹುಮಾನ ಪಡೆದವರು. ಆಕಾಶವಾಣಿಯ ಬಾಲಕಲಾವಿದರೂ ಆಗಿದ್ದರು. ೧೯೯೮ರಲ್ಲಿ ಮುಂಬೈನ ಕನ್ನಡ ರಂಗಭೂಮಿಯ ನಿರ್ದೇಶಕರಾದ ಭರತ್ ಕುಮಾರ್ ಪೊಲಿಪು ಅವರ ನಿರ್ದೇಶನದಲ್ಲಿ, ಶ್ರೀರಂಗರು ಬರೆದ ‘ಗುಮ್ಮನೆಲ್ಲಿಹ ತೋರಮ್ಮ’ ನಾಟಕದಲ್ಲಿ ಹಾಡುಗಾರನ ಪಾತ್ರವನ್ನು ಅಭಿನಯಿಸಿದರು.

 ಅಭಿನಯಿಸಿದ ನಾಟಕಗಳು 
 ಗುಮ್ಮನೆಲ್ಲಿಹ ತೋರಮ್ಮ (ರಚನೆ: ಶ್ರೀರಂಗ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಕೈಗೆ ಬಂದ ತುತ್ತು (ರಚನೆ ಮತ್ತು ನಿರ್ದೇಶನ: ಬಾಲಕೃಷ್ಣ ನಿಡ್ವಣ್ಣಾಯ) 
  ಗೌರಿ (ರಚನೆ ಮತ್ತು ನಿರ್ದೇಶನ: ವಸಂತ ಹೆರಳೆ)
 ಆಷಾಢದ ಒಂದು ದಿನ ( ರಚನೆ: ಹಿಂದಿ ಮೂಲ-ಮೋಹನ್ ರಾಕೇಶ್, ಕನ್ನಡಕ್ಕೆ- ಸಿದ್ಧಲಿಂಗ ಪಟ್ಟಣಶೆಟ್ಟಿ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ರಾವಿ ನದಿ ದಂಡೆಯಲ್ಲಿ (ರಚನೆ:ಮೂಲ-ಅಸ್ಘರ್ ವಜಾಹತ್, ಕನ್ನಡಕ್ಕೆ- ಡಾ.ತಿಪ್ಪೇಸ್ವಾಮಿ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ನಟ ಸಾಮ್ರಾಟ (ರಚನೆ: ಮರಾಠಿ ಮೂಲ-ವಿ.ವ.ಶಿರ್ವಡ್ಕರ್, ಕನ್ನಡಕ್ಕೆ- ಕೆ.ಜೆ.ರಾವ್, ನಿರ್ದೇಶನ: ಗುಣಪಾಲ ಉಡುಪಿ)
 ಆಟ (ರಚನೆ ಮತ್ತು ನಿರ್ದೇಶನ: ಅವಿನಾಶ್ ಕಾಮತ್)
 ಶಾಂಡಿಲ್ಯ ಪ್ರಹಸನ (ರಚನೆ: ಕನ್ನಡಕ್ಕೆ- ಕೆ.ವಿ.ಸುಬ್ಬಣ್ಣ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಪುಷ್ಪರಾಣಿ (ರಚನೆ: ಚಂದ್ರಶೇಖರ ಕಂಬಾರ, ನಿರ್ದೇಶನ: ಜಯಲಕ್ಷ್ಮೀ ಪಾಟೀಲ್)
 ನೀ ಮಾಯೆಯೊಳಗೊ ನಿನ್ನೊಳು ಮಾಯೆಯೊ (ರಚನೆ: ಶ್ರೀರಂಗ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಅಂಬೆ (ರಚನೆ: ಕನ್ನಡಕ್ಕೆ- ಸರಜೂ ಕಾಟ್ಕರ್, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಮೃಗತೃಷ್ಣ (ರಚನೆ:ವಸುಮತಿ ಉಡುಪ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಮಣ್ಣದ ಲೆಪ್ಪು (ತುಳು ನಾಟಕ)  (ರಚನೆ: ಮೂಲ-ವಸುಮತಿ ಉಡುಪ, ತುಳುವಿಗೆ- ಶಿಮುಂಜೆ ಪರಾರಿ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಒರಿ ಮಾಸ್ಟ್ರೆನ ಕತೆ (ತುಳು ನಾಟಕ) (ಹಿಂದಿ ಮೂಲ: ಡಾ. ಶಂಕರ್ ಶೇಷ್, ತುಳುವಿಗೆ- ಗಂಗಾಧರ ಫಣಿಯೂರು, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಇನ್ನೊಬ್ಬ ದ್ರೋಣಾಚಾರ್ಯ (ಹಿಂದಿ ಮೂಲ: ಡಾ. ಶಂಕರ್ ಶೇಷ್, ಕನ್ನಡಕ್ಕೆ - ಡಾ. ಆರ್.ಲಕ್ಷ್ಮೀನಾರಾಯಣ, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)
 ಮಾಯಾವಿ ಸರೋವರ (ಹಿಂದಿ ಮೂಲ: ಡಾ. ಶಂಕರ್ ಶೇಷ್, ಕನ್ನಡಕ್ಕೆ - ಡಾ. ಮೈ.ಶ್ರೀ. ನಟರಾಜ್, ನಿರ್ದೇಶನ: ಅಹಲ್ಯ ಬಲ್ಲಾಳ್)
 ಆಟಿ ತಿಂಗೊಲ್ದ ಒಂಜಿ ದಿನ (ಹಿಂದಿ ಮೂಲ: ಮೋಹನ್ ರಾಕೇಶ್, ಕನ್ನಡಕ್ಕೆ - ಸಿದ್ದಲಿಂಗ ಪಟ್ಟಣಶೆಟ್ಟಿ, ತುಳುವಿಗೆ - ಭರತ್ ಕುಮಾರ್ ಪೊಲಿಪು, ನಿರ್ದೇಶನ: ಭರತ್ ಕುಮಾರ್ ಪೊಲಿಪು)

ಪ್ರಶಸ್ತಿ-ಪುರಸ್ಕಾರ
ಮಾಟುಂಗ ಕರ್ನಾಟಕ ಸಂಘ ಆಯೋಜಿಸುವ ರಾಷ್ಟ್ರೀಯ ಮಟ್ಟದ ‘ಕುವೆಂಪು ನಾಟಕ ಸ್ಪರ್ಧೆ’ - ‘ಆಟ’ ನಾಟಕಕ್ಕೆ ಅತ್ಯುತ್ತಮ ನಟ ಪ್ರಶಸ್ತಿ 'ಸ್ನೇಹ ಸಂಬಂಧ ಪತ್ರಿಕೆ'ಯು ಆಯೋಜಿಸುವ ರಾಷ್ಟ್ರ ಮಟ್ಟದ ಸಾಹಿತ್ಯಸ್ಪರ್ಧೆಯ ನಾಟಕ ವಿಭಾಗ - ‘ಅತ್ಯುತ್ತಮ ನಾಟಕ ಪ್ರಥಮ’ ಪ್ರಶಸ್ತಿ

೨೦೧೧ರ ಡಿಸೆಂಬರ‍್ನಲ್ಲಿ ಉಡುಪಿಯ ತುಳು ಕೂಟ ಏರ್ಪಡಿಸಿದ ದೊಡ್ಡಣ್ಣ ಶೆಟ್ಟಿ ಸ್ಮಾರಕ ತುಳು ನಾಟಕ ಸ್ಪರ್ಧೆ - ’ಒರಿ ಮಾಸ್ಟ್ರೆನ ಕತೆ’ ನಾಟಕದ ಸಂಗೀತಕ್ಕೆ ಮೂರನೇ ಅತ್ಯುತ್ತಮ ಸಂಗೀತ ಪ್ರಶಸ್ತಿ''

ಚಿತ್ರಗಳು

 ರಂಗಭೂಮಿ ಕಲಾವಿದರು
ಮುಂಬಯಿ ಕನ್ನಡಿಗರು
ಉಲ್ಲೇಖವಿಲ್ಲದ ಲೇಖನಗಳು
ರಾಜ್ಯಪಾಲ

ದೇಶದ ಮುಖ್ಯಸ್ಥರಾಗಿ ರಾಷ್ಟ್ರಪತಿ ಇರುವಂತೆಯೇ, ಭಾರತದಲ್ಲಿ ರಾಜ್ಯಗಳ ಮುಖ್ಯಸ್ಥರನ್ನು ರಾಜ್ಯಪಾಲ ಎಂದು ಕರೆಯುತ್ತಾರೆ.ಕಾರ್ಯಾಂಗದ ನಿಜವಾದ ಮುಖ್ಯಸ್ಥರು ಮುಖ್ಯಮಂತ್ರಿಗಳಾಗಿದ್ದರೂ ರಾಜ್ಯಪಾಲರು ರಾಜ್ಯಗಳ  ಮುಖ್ಯಸ್ಥರಾಗಿರುತ್ತಾರೆ.ರಾಜ್ಯಪಾಲರನ್ನು ರಾಷ್ಟ್ರಪತಿಗಳು ನೇಮಿಸುತ್ತಾರೆ. ರಾಜ್ಯಪಾಲರ ಅಧಿಕಾರಾವಧಿ ೫ ವರ್ಷಗಳು.ಕೇಂದ್ರದಲ್ಲಿ ರಾಷ್ಟ್ರಪತಿ ಇದ್ದಂತೆ ರಾಜ್ಯದಲ್ಲಿ ರಾಜ್ಯಪಾಲ ಇರಬೇಕಾಗುತ್ತದೆ. ಭಾರತದ ಸಂವಿಧಾನದಲ್ಲಿ ರಾಜ್ಯದ ಶಾಸನ ರಚನಾ ಅಧಿಕಾರ ಹಾಗೂ ನ್ಯಾಯಾಂಗದ ಅಧಿಕಾರ ಹೊರತುಪಡಿಸಿ ಇರುವ ಉಳಿದೆಲ್ಲ ಅಧಿಕಾರವನ್ನು ರಾಜ್ಯಪಾಲರು ಇಲ್ಲವೆ ಅವರ ಹೆಸರಿನಲ್ಲಿಯೇ ನಿರ್ವಹಣೆ ಮಾಡಬೇಕಾಗುತ್ತದೆ. ಇದು ಸಂವಿಧಾನ ಒಪ್ಪಿಕೊಂಡ ಕ್ರಮವಾಗಿದೆ.ರಾಜ್ಯಪಾಲರು ಸ್ವಂತ ವಿವೇಚನೆಯಂತೆ ಕಾರ್ಯ ನಿರ್ವಹಿಸಲು ಇರುವ ಅವಕಾಶ ಕಡಿಮೆ. ಸಾಧಾರಣವಾಗಿ ಅವರು ಸಚಿವ ಸಂಪುಟದ ಸಲಹೆ–ಸೂಚನೆ ಮೇರೆಗೆ ಕೆಲಸ ಮಾಡಬೇಕಾಗುತ್ತದೆ (ಕಲಂ 163).ಕೆಲ ವಿಷಯಗಳಲ್ಲಿ ಅವರು ಸ್ವಂತ ವಿವೇಚನೆ ಬಳಸುವ ಅಧಿಕಾರ ಇದೆ (ಉದಾಹರಣೆಗೆ ಮುಖ್ಯಮಂತ್ರಿಯನ್ನಾಗಿ ಯಾರನ್ನು ಮಾಡಬೇಕು ಹಾಗೂ ಸಚಿವ ಸಂಪುಟ ವಿಶ್ವಾಸ ಕಳೆದುಕೊಂಡಿದೆಯೋ ಇಲ್ಲವೋ ಎಂಬುದನ್ನು ತಿಳಿದುಕೊಳ್ಳಲು ಅನುಸರಿಸುವ ಮಾರ್ಗ ಮತ್ತು ವಿಧಾನ). ಉಳಿದಂತೆ ಸ್ವಂತ ವಿವೇಚನೆ ಬಳಸುವಂತಿಲ್ಲ. ಆಡಳಿತದಲ್ಲಿ ಸಚಿವ ಸಂಪುಟದ ಸಲಹೆಗಳ ಮೇಲೆ ಮೇಲ್ಮನವಿ ಪ್ರಾಧಿಕಾರವಾಗಿ ನಡೆದುಕೊಳ್ಳುವಂತಿಲ್ಲ.

7ನೇ ಸಂವಿಧಾನದ ತಿದ್ದುಪಡಿ
ಗವರ್ನರ್ ಭಾರತದಲ್ಲಿ ಒಂದು ರಾಜ್ಯದ ಮುಖ್ಯಸ್ಥರಾಗಿರುತ್ತಾರೆ. ಸಾಮಾನ್ಯವಾಗಿ, ಗವರ್ನರ್ ಅನ್ನು ಪ್ರತಿ ರಾಜ್ಯಕ್ಕೆ ನೇಮಕ ಮಾಡಲಾಗುತ್ತದೆ, ಆದರೆ 7 ನೇ ಸಂವಿಧಾನದ ತಿದ್ದುಪಡಿಯ ನಂತರ, ಒಂದಕ್ಕಿಂತ ಹೆಚ್ಚು ರಾಜ್ಯಗಳಿಗೆ ಒಬ್ಬ ರಾಜ್ಯಪಾಲರನ್ನು ಹೆಚ್ಚುವರಿಯಾಗಿ ನೇಮಕ ಮಾಡಬಹುದು.

ಭಾರತದ ರಾಜ್ಯಗಳ ರಾಜ್ಯಪಾಲರ ಪಟ್ಟಿ

ಭಾರತದ ಕೇಂದ್ರಾಡಳಿತ ಪ್ರದೇಶಗಳ ಉಪರಾಜ್ಯಪಾಲರ / ಆಡಳಿತಾಧಿಕಾರಿಗಳ ಪಟ್ಟಿ

ಉಲ್ಲೇಖಗಳು

ರಾಜಕೀಯ
ಆಡಳಿತ ವಿಭಾಗಗಳು
ಕೇಶವ್. ಎ. ಬುಲ್ ಬುಲೆ

'ಮಾಹಿತಿ ತಂತ್ರಜ್ಞಾನ,' 'ಬಯೋಟೆಕ್ನಾಲಜಿ,' ಮತ್ತು 'ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯ,'ವಿಷನ್ ಗ್ರೂಪ್ ಆಫ್ ಸೈನ್ಸ್ ಅಂಡ್ ಟೆಕ್ನಾಲಜೀಸ್,' ಈ ಪ್ರಶಸ್ತಿಯನ್ನು ಸ್ಥಾಪಿಸಿದೆ. ಈ ವಿಷನ್ ಗ್ರೂಪ್ ಖ್ಯಾತ ವಿಜ್ಞಾನಿ 'ಪ್ರೊ.ಸಿ ಎನ್ ಆರ್ ರಾವ್' ಅವರ ಅಧ್ಯಕ್ಷತೆಯಲ್ಲಿ ೨೦೦೮ ರಲ್ಲಿ ಸ್ಥಾಪಿತವಾಯಿತು. ಕರ್ನಾಟಕ ಸರಕಾರ ವಿಜ್ಞಾನ ಸಂವಹಕರಿಗೆ ಪ್ರಶಸ್ತಿ ನೀಡುತ್ತಿರುವುದು ಇದು ಮೊದಲನೆಯ ಬಾರಿ. ೨೦೧೦-೧೧ ಸಾಲಿಗೆ ವಿಜ್ಞಾನ ಶಿಕ್ಷಕರು ಮತ್ತು ಸಂವಹಕರು ಸಲ್ಲಿಸಿರುವ ಸೇವೆಯನ್ನು ಗುರುತಿಸಿ ಏಳು ಜನ ವಿಜ್ಞಾನ ಶಿಕ್ಷಕರು ಮತ್ತು ಸಂವಹಕರು, 'ಕರ್ನಾಟಕ ಸರಕಾರ ನೀಡುತ್ತಿರುವ ಪ್ರಶಸ್ತಿ'ಗೆ ಭಾಜನರಾಗಿದ್ದಾರೆ. ಕರ್ನಾಟಕ ಸರಕಾರದ 'ವಿಷನ್ ಗ್ರೂಪ್ ಆಫ್ ಸೈನ್ಸ್ ಅಂಡ್ ಟೆಕ್ನಾಲಜೀಸ್' ನ ಉಪ-ಸಮಿತಿ ಕೆಳಗಡೆ ನಮೂದಿಸಲಾಗಿರುವ ಸಾಧಕರಿಗೆ ಪ್ರಶಸ್ತಿ ನೀಡಬೇಕೆಂದು ಶಿಫಾರಸು ಮಾಡಿದೆ. ಪ್ರಶಸ್ತಿ ೫೦ ಸಾವಿರ ರು.ನಗದನ್ನು ಒಳಗೊಂಡಿರುತ್ತದೆ.

ವ್ಯಕ್ತಿ
ಸುಧೀಂದ್ರ ಹಾಲ್ದೊಡ್ಡೇರಿ

ಸುಧೀಂದ್ರ ಹಾಲ್ದೊಡ್ಡೇರಿಯವರು  (೦೩ ಡಿಸೆಂಬರ್ ೧೯೬೦-೦೨ ಜುಲೈ ೨೦೨೧) ಒಬ್ಬ ವಿಜ್ಞಾನ ಲೇಖಕರು ಮತ್ತು ಅಂಕಣಕಾರರು. ಅವರು ಡಿ ಆರ್ ಡಿ ಒ ಮಾಜಿ ವಿಜ್ಞಾನಿ, ಹೆಚ್ಎಎಲ್ ಸಂಸ್ಥೆಯ ಹಿರಿಯ ನಿವೃತ್ತ ಇಂಜಿನಿಯರ್.

ಉಲ್ಲೇಖಗಳು

ವಿಜ್ಞಾನ ಸಾಹಿತಿಗಳು
೨೦೨೧ ನಿಧನ
೧೯೬೦ ಜನನ
ಬಸಾಪುರ

ಒಡೆಯರ ಬಸಾಪುರ ಮಂಡ್ಯ ಜಿಲ್ಲೆಯ ಒಂದು ಹಳ್ಳಿ

ಮಂಡ್ಯ ಜಿಲ್ಲೆ
ವಾಶಿಂಗ್ಟನ್ ರಾಜ್ಯ

{{ದ್ವಂದ್ವ|ಅಮೇರಿಕ ದೇಶದ ರಾಜಧಾನಿ ನಗರದ ಬಗ್ಗೆ ಲೇಖನಕ್ಕೆ ವಾಷಿಂಗ್ಟನ್, ಡಿ.ಸಿ. ನೋಡಿ.}}ವಾಷಿಂಗ್ಟನ್''' (i /ˈwɒʃɪŋtən/ or /wɑ-/) ಅಮೇರಿಕ ದೇಶದ ಪಶ್ಚಿಮ ಕರಾವಳಿಯಲ್ಲಿರುವ ಒಂದು ರಾಜ್ಯ. ಇದು ೧೮೮೯ರಲ್ಲಿ ಸಂಯುಕ್ತ ಸಂಸ್ಥಾನಕ್ಕೆ ಸೇರಿ, ಈ ದೇಶದ ೪೨ನೇ ರಾಜ್ಯವಾಯಿತು. ಈ ರಾಜ್ಯವು ತನ್ನ ಹೆಸರನ್ನು ಅಮೇರಿಕದ ಮೊದಲ ರಾಷ್ಟ್ರಪತಿಯಾಗಿದ್ದ ಜಾರ್ಜ್ ವಾಷಿಂಗ್ಟನ್ ಅವರ ಗೌರವಕ್ಕೆ ಹೆಸರಿಡಲಾಯಿತು. 

'ಪೆಸಿಫಿಕ್ ಮಹಾಸಾಗರ'ದ ಉತ್ತರ ಪಶ್ಚಿಮ ದಿಕ್ಕಿನಲ್ಲಿರುವ 'ಅಮೆರಿಕ ಸಂಯುಕ್ತಸಂಸ್ಥಾನ'ದ ಒಂದು ಪ್ರದೇಶವಾಗಿದೆ. ಈ ರಾಜ್ಯದ ಭಾಗದಲ್ಲಿ ಬ್ರಿಟಿಷ್ ಕೊಲಂಬಿಯರಾಜ್ಯವಿದೆ. ಪೆಸಿಫಿಕ್ ಮಹಾಸಾಗರದ  ದಡದಲ್ಲಿ ಸ್ಥಿತವಾಗಿರುವ, ಒರೆಗಾನ್ ನ ಉತ್ತರದಲ್ಲಿ ಹಾಗೂ ಇಡಾಹೊ೦ ನ ಪಶ್ಚಿಮದಿಕ್ಕಿನಲ್ಲಿ  ೧೮೮೯ ರಲ್ಲಿ ೪೨ ನೆಯ ರಾಜ್ಯವೆಂದು ಕರೆಸಿಕೊಳ್ಳುವ ವಾಶಿಂಗ್ಟನ್ ರಾಜ್ಯ, ಬ್ರಿಟಿಷ್ ವಶದಲ್ಲಿತ್ತು. ಅಮೆರಿಕದ ಪಶ್ಚಿಮ ಭಾಗದಲ್ಲಿರುವ ಈ ರಾಜ್ಯ, ಸನ್ ೧೮೪೬ ರಲ್ಲಿ ಒರೆಗಾನ್ ಒಪ್ಪಂದಕ್ಕೆ ಸಹಿಹಾಕಿದ ಬಳಿಕ, ಅದರ ಸರಹದ್ದುಗಳನ್ನು ಗುರುತಿಸಿ ದಾಖಲಿಸಲಾಯಿತು. ಸನ್, ೨೦೧೦ ರ ಜನಗಣತಿಯ ಪ್ರಕಾರ, ರಾಜ್ಯದ ಜನಸಂಖ್ಯೆ ೬,೭೨೪,೫೪೦ ಇತ್ತು. ಸುಮಾರು ೬೦% ಪ್ರತಿಶತ್ ಜನರು, ಸಿಯಾಟಲ್ ಮೆಟ್ರೋಪಾಲಿಟನ್ ಸ್ಥಳದಲ್ಲಿ ವಾಸಮಾಡುತ್ತಾರೆ. ಅದು ಜನಸಾಗಾಣಿಕೆ  ಮತ್ತು ಕೈಗಾರಿಕೆಗೆ ಕೇಂದ್ರಬಿಂದುವಾಗಿದೆ. ಸಾಲಿಶ್ ಸಮುದ್ರದ ದಡದಲ್ಲಿರುವ     ಪ್ಯೂಜೆಟ್ ಸೌಂಡ್ ವಲಯದಲ್ಲಿ ಇದೆ. 'ಪೆಸಿಫಿಕ್ ಮಹಾಸಾಗರ'ದ ಒಳಗೆ ದಾರಿಮಾಡಿಕೊಡುವ ಹಲವಾರು ದ್ವೀಪಗಳ ಸಮೂಹಗಳಿಗೆ ಸಂಪರ್ಕವಿದೆ. ಗ್ಲೇಷಿಯರ್ ನಿಂದಾಗಿರುವ ಆಳವಾದ ಕೊಲ್ಲಿಗಳಿಗೆ, ಫಿಜೋರ್ಡ್ಸ್ ಗಳಿಗೆ. ಪಶ್ಚಿಮ ಭಾಗದಲ್ಲಿರುವ ಕಾಡುಗಳು ಹಾಗೂ ಪರ್ವತ ಶಿಖರಗಳ ಸಮೂಹಗಳು, ಉತ್ತರ ಪೂರ್ವ, ಮತ್ತುದಕ್ಷಿಣ ಪೂರ್ವಪ್ರದೇಶಗಳಿಗೆ, ಹೆಚ್ಚೇನೂ ಮಳೆಯಾಗದ ಪೂರ್ವಭಾಗದ ಸಮತಟ್ಟಾದ  ಪ್ರದೇಶಕ್ಕೆ ಹೋದರೆ, ಅಲ್ಲಿ ಕೃಷಿಗಾಗಿ ರೈತರು ಮಾಡಿಕೊಂಡಿರುವ ಭೂಮಿಗಳು ಕಾಣಬರುತ್ತವೆ.

ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ಎಂ. ಜಿ. ಗಂಗನ್ ಪಳ್ಳಿ

ಬೀದರ್ ಜಿಲ್ಲೆಯ ಹಿರಿಯ ಕವಿ ಎಂ.ಜಿ. ಗಂಗನ್ ಪಳ್ಳಿಯವರು ಕಳೆದ ನಾಲ್ಕು ದಶಕಗಳಿಂದ ಕನ್ನಡ ಸಾಹಿತ್ಯ ಕೃಷಿ ಆರಂಭಿಸಿದ್ದಾರೆ. ಕಾವ್ಯ, ಜನಪದ, ಚಿಂತನೆ, ಆಧುನಿಕ ವಚನ, ಅನುವಾದ, ಗದ್ಯ ಬರಹ, ಸಂಪಾದನೆಗಳು ಸೇರಿ ಇಪ್ಪತ್ತಕ್ಕೂ ಹೆಚ್ಚು ಕೃತಿ ಪ್ರಕಟಿಸಿದ್ದಾರೆ. ಕಾವ್ಯದ ಮೂಲಕ ರಮ್ಯ, ನವ್ಯ ದಲಿತ ಬಂಡಾಯದ ಆಶಯದ ಜೊತೆಗೆ ಪ್ರಗತಿಪರ ವೈಚಾರಿಕ ಚಿಂತನೆ ಹೊರ ಹಾಕಿದ್ದಾರೆ. ಸಾನೆಟ್ಗಳ ಕವಿಯೆಂದೇ ಪ್ರಸಿದ್ಧರಾದವರು. ಶಿಕ್ಷಣ ಸಿರಿ, ಗುಲ್ಬರ್ಗಾ ವಿಶ್ವವಿದ್ಯಾಲಯ ರಾಜ್ಯೋತ್ಸವ ಪ್ರಶಸ್ತಿ, ಜಿಲ್ಲ-ರಾಜ್ಯ ಶಿಕ್ಷಕ ಪ್ರಶಸ್ತಿ, ಧರಿನದ ಸಿರಿ ಪ್ರಶಸ್ತಿ ಗುರವಗಳು ಹೊಂದಿ ಇವರ ಸಾಹಿತ್ಯ ಸಾಧನೆಗೆ ಬೀದರ್ ಜಿಲ್ಲಾ ಪ್ರಥಮ ಗಡಿನಾಡು ಸಾಹಿತ್ಯ ಸಮ್ಮೇಳನ ಅಧ್ಯಕ್ಷರಾಗಿ ಮಾಡಿದ ಭಾಷಣ ಮನನೀಯವಾಗಿದೆ.

ಜೀವನ 
 ವಿವೇಕಾನಂದರ ನುಡಿ ಕರೆಯಿತು
 ಮರ ಮರಳಿ:
 ಮಿಂಚಿನ ಹೂವಾಯಿತು
 ಎದೆಯಲಿ ಅರಳಿ:
 ಗಮಗಮಿಸಿತು ಸುತ್ತ
 ತುಂಬಿತು ಚಿತ್ತ:
 ಸಂಶಯವನು ಹುಡಿಗೈದು
 ತಬ್ಬಿತು ನನ್ನನ್ನು:
 ಕೈಹಿಡಿದು ಮೇಲೆತ್ತಿ
 ಜೊತೆಯಾಯಿತು ಇನ್ನೂ:
 ಸಿರಿಯಾಯಿತು ಗುರಿಯಾಯಿತು
 ಬಾಳನು ಆವರಿಸಿ:
 ಶಕ್ತಿಯ ಕಿಡಿ ಹೊತ್ತಿಸಿತು
 ಜ್ವಾಲೆಯನೆ ಎಬ್ಬಿಸಿತು
 ತಂದಿತು ಹೊಸಬೆಳಗು
 ಮೂಡಿಸಿತು ಬೆರಗು:
 ನಾನ್ನೆದ್ದೆ ಎದ್ದೆ
 ಇನ್ನೆಲ್ಲಿ ನಿದ್ದೆ.
 [ಕಾವ್ಯ ಚಂದ್ರಿಕೆ : ೨೪-೦೨-೨೦೦೮]

ಕೃತಿಗಳು 
 ಬಾಳ ಹಂದರ (ಕವನ ಸಂಕಲನ) ೧೯೭೮, ಸವಿಗನ್ನಡ ಪ್ರಕಾಶನ ಸಿಕಿನ್ದ್ರಪೂರ್
 ವಿಚಾರೋಧ್ಯಾನ (ಪ್ರಬಂಧ ಸಂಕಲನ) ೧೯೮೭, ಸವಿಗನ್ನಡ ಪ್ರಕಾಶನ ಸಿಕಿನ್ದ್ರಪೂರ್
 ನೀರು... ನೀರು... ನೀರು... (ಹಿಂದಿಯಿಂದ ಕನ್ನಡಕ್ಕೆ ಭಾಷಾಂತರ) ೨೦೦೨, ಭಾರತೀಯ ಜನನ ವಿಜ್ಞಾನ ಸಮಿತಿ, ಬೆಂಗಳೂರು
 ಕಾವ್ಯ ಚಂದ್ರಿಕೆ, ೨೦೦೯
 ಕನಕ ದರ್ಶನ (ಸಂಕ್ಷಿಪ್ತ ಜೀವನ ಚರಿತ್ರೆ) - ೨೦೧೦

ಪ್ರಶಸ್ತಿ ಪುರಸ್ಕಾರಗಳು 
 ಬೀದರ್ ಜಿಲ್ಲಾ  ಪ್ರಥಮ ಗಡಿನಾಡು ಸಾಹಿತ್ಯ ಸಮ್ಮೇಳನ ಅಧ್ಯಕ್ಷರು, ಫೆಬ್ರುವರಿ ೧೬ -೧೭, ೨೦೦೯
 ಬೀದರ್ ಜಿಲ್ಲಾ ೧೦ನೇ ಕನ್ನಡ ಸಾಹಿತ್ಯ ಸಮ್ಮೇಳನ ಅಧ್ಯಕ್ಷರು, ಜನೇವರಿ ೧೯-೨೦, ೨೦೧೦

ಕನ್ನಡ ಸಾಹಿತ್ಯ
ಎಂ. ಜಿ.ಗಂಗನ್ ಪಳ್ಳಿ
ಕಡಿದಾಳ್ ಮಂಜಪ್ಪ

thumb|ಶ್ರೀ ಕಡಿದಾಳ್ ಮಂಜಪ್ಪ
ಇವರು ೧೯೦೭ ರಲ್ಲಿ ಜನಿಸಿದರು.
ಶ್ರೀ ಕಡಿದಾಳ್ ಮಂಜಪ್ಪನವರು ಶಿವಮೊಗ್ಗ ಜಿಲ್ಲೆಯ ತೀರ್ಥ ಹಳ್ಳಿ ತಾಲೂಕಿನ  ಹಾರೋಹಳ್ಳಿಯಲ್ಲಿ ಜನಿಸಿದರು. ತೀರ್ಥಹಳ್ಳಿ,ಶಿವಮೊಗ್ಗ,ಬೆಂಗಳೂರು ಮತ್ತು ಮೈಸೂರುಗಳಲ್ಲಿ ವಿಧ್ಯಾಭ್ಯಾಸ ಮಾಡಿ ಬಿ,ಎ.ಪದವಿ ಪಡೆದರು.ಪೂನಾದಲ್ಲಿ ಕಾನೂನು ಪದವಿ ಪಡೆದರು.೧೯೨೭ರಲ್ಲಿಯೇ ಗಾಂಧೀಜಿಯವರ ದರ್ಶನ ಪಡೆದು ಅವರ ತತ್ವಗಳಿಗೆ ಮಾರು ಹೋಗಿ ಅಂದಿನಿಂದಲೇ ಗಾಂದೀವಾದಿಯಾದರು.

 ೧೯೩೫ರಲ್ಲಿ ಶಿವಮೊಗ್ಗದಲ್ಲಿ ವಕೀಲಿ ವೃತ್ತಿ ಆರಂಭಿಸಿದರು.
 ೧೯೩೮ರಲ್ಲಿ ವಕೀಲಿ ವೃತ್ತಿಯನ್ನು ತೊರೆದು ಕಾಂಗ್ರೆಸ್ ಪಕ್ಷದ ಸದಸ್ಯರಾಗಿ ಮದೂರಿನ ಶಿವಪುರದಲ್ಲಿ ನಡೆದ ಧ್ವಜ ಸತ್ಯಾಗ್ರಹದಲ್ಲಿ ಪಾಲುಗೊಂಡರು.ವಕೀಲಿ ವೃತ್ತಿಯಿಂದ ತಾವು ಗಳಿಸಿದ ಹಣವನ್ನು ಕಾಂಗ್ರೆಸ್ ಪಕ್ಷದ ಕಾರ್ಯಕ್ರಮಗಳಿಗೆ ಖರ್ಚು ಮಾಡಿದರು.೧೯೩೯ರಲ್ಲಿ ಅರಣ್ಯ ಸತ್ಯಾಗ್ರಹದಲ್ಲಿ ಪಾಲ್ಗೊಂಡರು.೧೯೪೧ರಲ್ಲಿ ತೀರ್ಥಹಳ್ಳಿ ಕ್ಷೇತ್ರದಿಂದ ಮೈಸೂರು ಪ್ರಜಾ ಪ್ರತಿನಿದಿ ಸಬೆಗೆ ಆಯ್ಕೆಗೊಂಡರು.
 ೧೯೪೨ರಲ್ಲಿ ಕ್ವಿಟ್ ಇಂಡಿಯಾ ಚಳವಳಿಯಲ್ಲಿ ಭಾಗವಹಿಸಿ ಸೆರೆಮನೆ ವಾಸ ಅನುಭವಿಸಿದರು.
 ೧೯೪೫ರಲ್ಲಿ ನ್ಯಾಯವಿಧಾಯಕ ಸಬೆಗೆ ಅವಿರೋಧವಾಗಿ ಆಯ್ಕೆಯಾದರು.೧೯೪೭ರಲ್ಲಿ ರಾಜ್ಯದಲ್ಲಿ ಜವಾಬ್ದಾರಿ ಸರಕಾರ ಸ್ತಾಪನೆಗೆ ನಡೆದ ಚಳವಳಿಯಲ್ಲಿ ಭಾಗವಹಿಸಿ ಮತ್ತೆ ಸೆರೆಮನೆವಾಸ ಅನುಭವಿಸಿದರು. 
 ೧೯೫೨ರಲ್ಲಿ ತೀರ್ಥಹಳ್ಳಿ ಕ್ಷೇತ್ರದಿಂದ ವಿಧಾನ ಸಭೆಗೆ ಆಯ್ಕೆಯಾಗಿ ಕೆಂಗಲ್ ಹನುಮಂತಯ್ಯ ನವರ ಮಂತ್ರಿ ಮಂಡಲದಲ್ಲಿ ಕಂದಾಯ ಮತ್ತು ಲೋಕೋಪಯೋಗಿ ಸಚಿವರಾದರು.
 ೧೯೫೬ರರ ಆಗಸ್ಟ್ ತಿಂಗಳಿಂದ ಅಕ್ಟೋಬರ್ ತಿಂಗಳವರೆಗೆ ೭೫ ದಿನಗಳವರೆಗೆ ರಾಜ್ಯದ ಮುಖ್ಯ  ಮಂತ್ರಿಯಾದರು.ಸ್ವಾತಂತ್ರ್ಯ ಹೋರಾಟ ಮತ್ತು ರೈತ ಹೋರಾಟದ ವಸ್ತುಗಳುಲ್ಲ ಕೆಲವು ಕಾದಂಬರಿಗಳನ್ನೂ ಇವರು ಬರೆದಿದ್ದಾರೆ.ನಮನ
 ಇವರ ಕಾದ೦ಬರಿಗಳು:ಪ೦ಜರವಲಳ್ಳಿ ಪ೦ಜು,ನಾಳೆಯ ನೆಳಲು,ಕ್ರಾಂತಿ ಕೂಟ.
 ಆತ್ಮಕಥನ :ನನಸಾಗದ ಕನಸು.

ಮಾನ್ಯ ಕಡಿದಾಳ್ ಮಂಜಪ್ಪನವರ ಪತ್ನಿ ಶ್ರೀಮತಿ ಲಕ್ಶ್ಮೀದೇವಿಯವರು ಸಹ ಲೇಖಕಿಯಾಗಿದ್ದರು.

ಸ್ವಾತಂತ್ರ್ಯ ಹೋರಾಟಗಾರರು
ಕರ್ನಾಟಕದ ಮುಖ್ಯಮಂತ್ರಿಗಳು
ಕರ್ನಾಟಕದ ವಿಧಾನಸಭಾ ಸದಸ್ಯರು

ಕರ್ನಾಟಕ ರಾಜಕಾರಣಿಗಳು
ಕೊಡಂಚ

ಕೊಡಂಚ  ಎನ್ನುವ ಹೆಸರು ಒಂದು ಕುಲದ ಕುಲ ನಾಮ. ಈ ಕುಲದವರು ಕರ್ನಾಟಕದಲ್ಲಿ ಹೆಚ್ಚಾಗಿ ಕಂಡು ಬರುತ್ತಾರೆ. ಮಹಾರಾಷ್ಟ್ರ ಮತ್ತು ಆಂಧ್ರ ಪ್ರದೇಶದಲ್ಲೂ ಇದ್ದಾರೆ.
{{ಚುಟುಕು}

ಸಮಾಜ
ನಿಧಿ ಸುಬ್ಬಯ್ಯ

ನಿಧಿ ಸುಬ್ಬಯ್ಯ (ಜನನ: ೧೬-೦೨-೧೯೮೭) ಕನ್ನಡ ಚಲನಚಿತ್ರಗಳ ನಾಯಕಿ ನಟಿ ಮತ್ತು ರೂಪದರ್ಶಿ. ಮೂಲತಃ ಕೊಡಗಿನವರಾಗಿದ್ದು, ಮೈಸೂರಿನಲ್ಲಿ ವಿದ್ಯಾಭ್ಯಾಸ ಪಡೆದರು. ಬಿ ಇ ಮಾಡುತ್ತಿದ್ದಾಗ ಮಾಡೆಲ್ಲಿಂಗಿನಲ್ಲಿ ಆಸಕ್ತಿ ಬೆಳೆಸಿಕೊಂಡು ಬಳಿಕ ಚಿತ್ರರಂಗವನ್ನು ಪ್ರವೇಶಿಸಿದರು.

ಜನನ ಮತ್ತು ಬಾಲ್ಯ 
ಸುಬ್ಬಯ್ಯ ದಂಪತಿಗಳ ಏಕೈಕ ಪುತ್ರಿ ನಿಧಿ ಜನಿಸಿದ್ದು ೧೬ನೇ ಫೆಬ್ರವರಿ ೧೯೮೭ರಲ್ಲಿ ಕೊಡಗಿನಲ್ಲಿ. ಮೈಸೂರಿನ ಸೈಂಟ್ ಜೋಸೆಫ್'ಸ್ ಕೇಂದ್ರೀಯ ವಿದ್ಯಾಲಯದಲ್ಲಿ ಪ್ರೌಢಶಾಲೆಯ ಬಳಿಕ ಶ್ರೀ ಜಯಚಾಮರಾಜೇಂದ್ರ ಕಾಲೆಜ್ ಆಫ್ ಇಂಜಿನಿಯರಿಂಗ್ (ಜೆ ಸಿ ಇ)ನಲ್ಲಿ ಸಿವಿಲ್ ಇಂಜಿನಿಯರಿಂಗ್ ವ್ಯಾಸಂಗ ಮಾಡುತ್ತಲೇ ಮಾಡೆಲ್ಲಿಂಗ್ನಲ್ಲಿ ಅಭಿರುಚಿಯುಂಟಾಗಿ, ಫೇರ್ ಎಂಡ್ ಲವ್ಲಿ, ಮೊದಲಾದ  ಹಲವಾರು ಟಿ ವಿ ಜಾಹೀರಾತುಗಳಲ್ಲಿ ಅಭಿನಯಿಸಿದರು.

ಚಲನಚಿತ್ರಗಳು 

ಕನ್ನಡ ಚಲನಚಿತ್ರ ನಟಿಯರು
ಕೊಡಗು ಜಿಲ್ಲೆ
೧೯೮೭ ಜನನ
ಕನ್ನಡ ಚಿತ್ರರಂಗ
ಕುಮಾರನ್ ಆಶಾನ್

ಕುಮಾರನ್ ಆಶಾನ್-(1873-1924)ಮಲಯಾಳಂ ಭಾಷೆಯ ಮಹಾನ್ ಕವಿ. ಅವರು ತತ್ವಜ್ಞಾನಿ ಮತ್ತು ಸಾಮಾಜಿಕ ಸುಧಾರಕ.ಅವರು ಮಹಾನ್ ಸಾಮಾಜಿಕ ಸುಧಾರಕ  ಶ್ರೀ ನಾರಾಯಣ ಗುರುಗಳ ಅನುಯಾಯಿಯಾಗಿದ್ದರು.

ಜೀವನಚರಿತ್ರೆ
ಅವರು ಏಪ್ರಿಲ್ 12 1873 ರಂದು ತಿರುವನಂತಪುರಮ್ ಜಿಲ್ಲೆಯ  ಕಯಿಕ್ಕರ  ಹಳ್ಳಿಯಲ್ಲಿ ಜನಿಸಿದ. ಚಿತ್ರಾಪೌರ್ಣಿಮೆಯಂದು ನಾರಾಯಣನ್ ಎಂಬವರ ಮಗನಾಗಿ ಕಾಯಿಕ್ಕರ ಎಂಬ ಸ್ಥಳದಲ್ಲಿ ಆಶಾನ್ ಹುಟ್ಟಿದ. ಹದಿನೆಂಟನೆಯ ವಯಸ್ಸಿನಲ್ಲಿ ನಾರಾಯಣ ಗುರುವನ್ನು ಭೇಟಿಮಾಡಿ ಅವರ ಆಶೀರ್ವಾದ ಪಡೆದು ಬೆಂಗಳೂರಿಗೆ ಬಂದು (1895) ಆಶಾನ್ ವಿದ್ಯಾಭ್ಯಾಸವನ್ನು ಮುಂದುವರಿಸಿದ. ಗುರು ಇವನನ್ನು ಪ್ರೀತಿಯಿಂದ ಕುಮಾರು ಎಂದು ಕರೆಯುತಿದ್ದರು. 1898 ರಲ್ಲಿ ಕಲ್ಕತ್ತಾಕ್ಕೆ ಪ್ರಯಾಣ ಮಾಡಿ ಅಲ್ಲಿ ಆಶಾನ್ ವಿದ್ಯಾಭ್ಯಾಸ ಪಡೆದ.

ಸಾಹಿತ್ಯ ಕೃಷಿ
ಸೌಂದರ್ಯಲಹರಿ (1901), ಶಿವಸ್ತೋತ್ರ ಮಾಲ (1902), ಮೇಘಸಂದೇಶ (1902), ವಿಚಿತ್ರವಿಜಯ (1902), ಪ್ರಬೋಧ ಚಂದ್ರೋದಯ, ಮೊದಲಾದವು ಆಶಾನ್ ಕವಿಯ ಅನುವಾದ ಕೃತಿಗಳು. 1908 ರಲ್ಲಿ ವೀಣ ಪೂ  ಪ್ರಕಟವಾದೊಡನೆ ಈತನ ಹೆಸರು ಮಲಯಾಳ ಕವಿಗಳ ಅಗ್ರಪಂಕ್ತ್ತಿ ಸೇರಿತು. ತರುವಾಯದಲ್ಲಿ ನಳಿನಿ (1910), ಲೀಲ (1913) ಶ್ರೀಬುದ್ಧಚರಿತಂ (1914), ಬಾಲರಾಮಾಯಣಂ-ಮೂರು ಭಾಗಗಳು (1915), ಗ್ರಾಮವೃಕ್ಷತ್ತಿಲೆ ಕುಯಿಲ್ (1918), ಪ್ರರೋಧನ (1918), ಚಿಂತಾವಿಷ್ಟೆಯಾಯಿ ಸೀತಾ (1919) ಪುಷ್ಪವಾಟಿ(1919), ದುರವಸ್ಥ (1922), ಚಂಡಾಲ ಭಿಕ್ಷುಕಿ (1923), ಅರುಣ (1923)- ಮೊದಲಾದ ಅತ್ಯುತ್ತಮ ಕೃತಿಗಳನ್ನು ರಚಿಸಿ ರಮ್ಯ ಕವಿಗಳ ಸಾಲಿನಲ್ಲಿ ಆಶಾನ್ ಶಾಶ್ವತ ಸ್ಥಾನ ಪಡೆದಿದ್ದಾರೆ.

ನಿಧನ
ಅವರು ಜನವರಿ 16, 1924 ರಂದು ಒಂದು ಅಪಘಾತದಲ್ಲಿ ನಿಧನರಾದರು.

ವೈಶಿಷ್ಟ್ಯತೆಗಳು

ಆಶಾನ್ ಕವಿಯ ಕೃತಿಗಳನ್ನು ಓದದೆ ಮಲೆಯಾಳ ಕಾವ್ಯವನ್ನು ಓದಿದಂತಾಗುವುದಿಲ್ಲ. ಇವರಸ್ನೇಹಸಂದೇಶವನ್ನೂ ವಿಶ್ವವಿಶಾಲವಾದ ಮನೋಧರ್ಮವನ್ನೂ ಮೃದುಮಧುರ ಭಾವಗಳನ್ನೂ ತಿಳಿದುಕೊಳ್ಳುವ ಸಲುವಾಗಿಯಾದರೂ ಮಲಯಾಳ ಕವಿತೆಯನ್ನು ಅಧ್ಯಯನ ಮಾಡಬೇಕು. ಇವರ ಕವಿತಾ ಪ್ರತಿಭೆಯನ್ನು ಕಂಡು 1922 ರಲ್ಲಿ ಪ್ರಿನ್ಸ್ ಆಫ್ ವೇಲ್ಸ್ ರೇಷ್ಮೆ ಶಾಲನ್ನೂ ಚಿನ್ನದ ಕಡಗವನ್ನೂ ಕೊಟ್ಟು ಸನ್ಮಾನಿಸಿದರು. 1923 ರಲ್ಲಿ ಆಶಾನ್ ರವೀಂದ್ರನಾಥ ಠಾಕೂರರನ್ನು ಭೇಟಿಯಾಗಿದ್ದ. ಐವತ್ತೊಂದು ವರ್ಷಗಳು ಬಾಳಿದ ಆಶಾನ್ ಮಲಯಾಳದ ಅತ್ಯಂತ ಜನಪ್ರಿಯ ಕವಿಯಾಗಿದ್ದಾನೆ. ಮಲಯಾಳ ಭಾಷೆಯ ರಮ್ಯ ಕಾವ್ಯ ಸತ್ವವನ್ನು ಪಾಕವಿಳಿಸುವುದರಲ್ಲಿ ಇವರ ಶ್ರಮ ಅನನ್ಯವಾದುದು.

ಪುಸ್ತಕಗಳು
 ವೀಣ ಪೂವ್
 ನಳಿನಿ
 ಲೀಲ
 ಶ್ರೀಬುದ್ಧ ಚರಿತಂ
 ಪ್ರರೋದನಂ
 ಚಿಂತಾವಿಶ್ತ್ ಯಾಯ ಸೀತಾ
 ದೂರವಸ್ತ
 ಚಂಡಾಲ ಭಿಕ್ಷುಕಿ
 ವನಮಾಲ
 ಮಣಿಮಾಲ
 ಪುಷ್ಪವಾಡಿ
 ಗ್ರಾಮವ್ರಿಕ್ಷಥ್ಥಿಲೆ  ಕುಯಿಲ್

ಉಲ್ಲೇಖ

ಸಾಹಿತಿಗಳು
ಕವಿಗಳು
ಮಲಯಾಳಂ ಸಾಹಿತ್ಯ
ಮಲಯಾಳಂ ಭಾಷೆಯ ಲೇಖಕರು
ವೈಕ್ಕಂ ಮುಹಮ್ಮದ್ ಬಷೀರ್

ವೈಕ್ಕಂ ಮುಹಮ್ಮದ್ ಬಷೀರ್ (1908-1994)-ಮಲೆಯಾಳಂ ಕಥೆ ಬರಹಗಾರ ಮತ್ತು ಕಾದಂಬರಿಕಾರ ಎಂದು.ಅವರು ಒಂದು ಸ್ವಾತಂತ್ರ್ಯ ಸೇನಾನಿಯಾಗಿದ್ದರು.

ಜೀವನ
ಅವರು 21 ಜನವರಿ 1908 ರಂದು ಕೊಟ್ಟಾಯಂ ಜಿಲ್ಲೆಯ ತಲಯೋಲ ಪರಮ್ಬ್  ಜನಿಸಿದರು.ಅವರು ಜುಲೈ 4, 1994 ರಂದು ನಿಧನರಾದರು.

ಕೃತಿಗಳು

ಪ್ರೇಮಲೆಖನಂ 
ಬಾಲ್ಯಕಾಲಸಖಿ
ಶಬ್ದಂಗಳ್
ನತುಪ್ಪುಪ್ಪಾಕ್ಕೊರಾನೆನ್ದಾರ್ನ್ನು 
ಮರಣತ್ಥಿನ್ಟೆ  ನಿಜ್ಹಲಿಲ್  
ಮುಚ್ಚೀಟ್ಟು ಕಳಿಕಕಾರಂತೆ  ಮಕಳ್
ಸ್ಥಲತ್ತೆ ಪ್ರಧಾನ ದಿವ್ಯನ್ 
ಆನ ವಾರಿಯುಂ  ಪೋನ್ಕುರಿಶುಮ್ 
ಜೀವಿತ ನಿಜ್ಹಲ್ಪ್ಪಾದುಕಳ್   
ಪಾತ್ತುಮ್ಮಯುಡೆ ಆಡು 
ಮಥಿಲುಕಲ್
ತಾರಾ ಸ್ಪೆಷ್ಯಲ್ಸ್ 
ಮಾಂತ್ರಿಕ ಪೂಚ್ಚ  
ಪ್ರೇಂ ಪಟ್ಟ ಜನ್ಮದಿನಂ 
ಒರ್ಮಕ್ಕುರಿಪ್ಪು 
ಅನರ್ಘ  ನಿಮಿಷಂ 
ವಿದ್ದ್ದ್ಹಿಕಳುದೆ  ಸ್ವರ್ಗಂ 
ಪಾವಪ್ಪೆಟ್ಟವರುದೆ ವೇಶ್ಯ 
ವಿಶ್ವ ವಿಖ್ಖ್ಯಾತಮಾಯಾ  ಮೂಕ್ಕು 
ವಿಶಪಪು
ಒರು  ಭಗವದ್ಗೀತಯುಂ  ಕುರೆ  ಮುಲಕಳುಂ
ಆನ ಪಪೂಡ
ಚಿರಿಕ್ಕುನ್ನ  ಮರಪ್ಪಾವ 
ಭೂಮಿಯುಡೆ y ಅವಕಾಷಿಕಳ್ 
ಶಿನ್ಕಿಟಿ  ಮುಂಕನ್  
ಯಾ  ಇಲಾಹಿ !
ಜೀವಿತಂ  ಒರು  ಅಣು ಗ್ರಹಂ

ಉಲ್ಲೇಖ
ಸಾಹಿತಿಗಳು
ವೈಲೋಪ್ಪಿಳ್ಳಿ ಶ್ರೀಧರ ಮೇನೋನ್

ವೈಲೋಪ್ಪಿಳ್ಳಿ  ಶ್ರೀಧರ ಮೇನೋನ್ (೧೯೧೧-೧೯೮೫)- ಪ್ರಸಿದ್ಧ ಮಲಯಾಳಂ ಕವಿ.

ಜೀವನ
ಅವರು ಮೇ 11, 1911 ರಂದು ಎರ್ನಾಕುಲಂ ಜಿಲ್ಲೆಯ  ಕಲೂರ್  ಜನಿಸಿದರು. ಅವರು ಡಿಸೆಂಬರ್ 22, 1985 ರಂದು ನಿಧನರಾದರು

ಕೃತಿಗಳು

ಕನ್ನಿಕೊಯ್ತು  

ಶ್ರೀರೆಖ  

ಓಣಪ್ಪಾಟ್ಟುಕಾರ್   

ಮಕರಕ್ಕೊಯ್ತ್ತು  

ವಿಥ್ತ್ಹುಂ  ಕೈಕ್ಕೋಟ್ಟುಂ     

ವಿಟ 

ಕೈಪ್ಪವಲ್ಲರಿ  

ಕಡಲ್ಕ್ಕಾಕ್ಕಕಳ  

ಕುರುವಿಕಳ್  

ಕುಟಿಯೊಜ್ಹಿಕ್ಲ್  

ಮಿನ್ನಾ ಮಿನ್ನಿ  

ಪಚ್ಚಕ್ಕುತಿರ  

ಮೂಕುಳ ಮಾಲ  

ಕೃಷ್ಣ ಮೃಗಂಗಳ್  

ಚರಿತ್ರತ್ಥಿಲೆ  ಚಾರುದೃಶ್ಯಾಮ್  

ಅನತಿ ಚಾಯುನ್ನು  

ಕುನ್ನಿ  ಮಣಿಕಾಲ್ 

ಋಶ್ಯ  ಶ್ರುಂಗನುಂ ಆಲೆಕ್ಷಾನ್ದರುಮ್ 

ಕಾವ್ಯಲೋಕ ಸ್ಮರಣಕಲ್   

ಮಾಮ್ಪಜ್ಹಂ  

ಸಾಹಿತಿಗಳು
ಎಡಶ್ಯೇರಿ ಗೋವಿಂದನ್ ನಾಯರ್

ಎಡಶ್ಯೇರಿ ಗೋವಿಂದನ್ ನಾಯರ್ (೧೯೦೬-೧೯೭೪)- ಪ್ರಸಿದ್ಧ ಮಲಯಾಳಂ ಕವಿ.

ಜೀವನ
ಅವರು ಮೇ 11, 19೦4 ರಂದು ಮಲಪ್ಪುರಂ ಜಿಲ್ಲೆಯ ಕುಟ್ಟಿಪುರಂ‍ನಲ್ಲಿ ಜನಿಸಿದರು. ಅವರು ಡಿಸೆಂಬರ್ 22, 1974 ರಂದು ನಿಧನರಾದರು.

ಕೃತಿಗಳು 
ಇವರು ಸುಮಾರು ೧೯ ಸಾಹಿತ್ಯ ಕೃತಿಗಳನ್ನು ಮತ್ತು ಸುಮಾರು ೩೦೦ರಷ್ಟು ಕವಿತೆಗಳನ್ನು ಬರೆದಿದ್ದಾರೆ. ಇವರ ಮುಖ್ಯ ಕೃತಿಗಳಲ್ಲಿ ಈ ಕೆಳಗಿನವು ಸೇರಿವೆ.
ಕಾವಿಲೆ ಪಾಟ್ಟು 
ಕೂಟ್ಟು ಕೃಷಿ 
ಕರುತ್ಹ ಚೆಟ್ಟಿಚಿಕಲ್ 
ಪೂತಪ್ಪಾಟಟ್ 
ಪುತ್ಹನ್ ಕಲವುಂ ಅರಿವಾಲುಂ 
ಕೂಟ್ಟು ಕೃಷಿ 
ಒರು ಪಿಟಿ  ನೆಲ್ಲಿಕ್ಕ 
ಅಂತಿ ತ್ಹಿರಿ 
ನೆಲ್ಲು ಕುತ್ತುಕಾರಿ ಪಾರುವಿನ್ತೆ ಕಥಾ 
ಅಂಬಾಡಿ ಯಿಲೆಕ್ಕು  ವೀನ್ದುಂ
ಸಾಹಿತಿಗಳು
ಮಲಯಾಳಂ ಭಾಷೆಯ ಲೇಖಕರು
ಏನ್.ವಿ.ಕೃಷ್ಣಾ ವಾರಿಯರ್

ಎನ್.ವಿ.ಕೃಷ್ಣ ವಾರಿಯರ್(೧೯೧೬-೧೯೮೯ )-ಪ್ರಸಿದ್ಧ ಮಲಯಾಳಂ ಕವಿ ವಿದ್ವಾಂಸ ಮತ್ತು ಸ್ವಾತಂತ್ರ್ಯ ಸೇನಾನಿಯಾಗಿದ್ದರು. ಇವರ ತಂದೆ ಅಚ್ಚುತ ವಾರಿಯರ್ ಮತ್ತು ತಾಯಿ ಮಾದವಿ ವರಸ್ಯಾರ್. ಇವರಿಗೆ ಇಬ್ಬರು ಸೊದರರಿದ್ದರು ಅವರು ಶಂಕರನ್ ವಾರಿಯರ್ ಮತ್ತು ಅಚ್ಚುತ ವಾರಿಯರ್.

ಜೀವನ
ಅವರು ಮೇ 1೩, 1916 ರಂದು ತ್ರಿಶೂರ್  ಜಿಲ್ಲೆಯ ಚೆರ್ಪ್ಪ್   ಜನಿಸಿದರು. ಅವರು  ಅಕ್ಟೋಬರ್ 22, 1989 ರಂದು ನಿಧನರಾದರು

ಕೃತಿಗಳು

ಏನ್. ವೀ. ಯುಟೆ   ಕವಿತಕಳ್ 
 
ಬುದ್ಹ ಚರಿತಮ್  ಆಟ್ಟಕ್ಕಥ  

ಕಲಾಲ್ಸವಂ  

ನೀಂದ  ಕವಿತಕಳ್  

ವಿದ್ಯಾಪತಿ  

ಅಮೆರಿಕ್ಕಯಿಲೂದೆ 
 
ಉಣರುನ್ನ  ಉತ್ತರ ಇಂಡಿಯಾ  

ಸಾಹಿತಿಗಳು
ಗವಿ ಗಂಗಾಧರೇಶ್ವರ ದೇವಾಲಯ, ಬೆಂಗಳೂರು

ಬೆಂಗಳೂರಿನ ಕೆಂಪೇಗೌಡನಗರ (ಗವಿಪುರಂ ಗುಟ್ಟಹಳ್ಳಿ) ಯಲ್ಲಿರುವ ಈ ದೇವಾಲಯ, ಬೆಂಗಳೂರಿನ ಬಸವನಗುಡಿ ವಲಯದಲ್ಲಿದೆ. ಶ್ರೀಗವಿಗಂಗಾಧರೇಶ್ವರ ಸ್ವಾಮಿ ದೇವಾಲಯ, ಭಾರತದಲ್ಲಿರುವ ಕೆಲವೇ ಕೆಲವು ಪ್ರಾಚೀನ ಗುಹಾಂತರ ದೇವಾಲಯಗಳಲ್ಲೊಂದು. ಹಲವು ವೈಶಿಷ್ಟ್ಯಗಳಿಂದ ಕೂಡಿದ, ಈ ಪ್ರಾಚೀನ ದೇವಾಲಯದ ವಾಸ್ತು ವಿನ್ಯಾಸ ಅತ್ಯಂತ ಮನಮೋಹಕವಾಗಿದೆ,  ಬೆಂಗಳೂರಿನಲ್ಲಿರುವ ಗವಿಗಂಗಾಧರೇಶ್ವರ ದೇವಾಲಯದಲ್ಲಿ ಪ್ರತಿವರ್ಷ 'ಮಕರ ಸಂಕ್ರಾತಿಯ ದಿನ' ಸಂಜೆ ಸೂರ್ಯನ ಕಿರಣಗಳು ಲಿಂಗದ ಮುಂದಿರುವ ನಂದಿಯ ಕೊಂಬಿನಿಂದ ಹಾದು, ಶಿವಲಿಂಗವನ್ನು ಸ್ಪರ್ಶಿಸುತ್ತದೆ. ಈ ದೃಷ್ಯವನ್ನು ವೀಕ್ಷಿಸಲು ಸಾವಿರಾರು ಶ್ರದ್ಧಾಳುಗಳು ಬಹಳ ದೂರ ಪ್ರದೇಶಗಳಿಂದ ಬರುತ್ತಾರೆ. 'ಸ್ವಯಂಭು'ವೆಂದು ಪ್ರಸಿದ್ಧಿಪಡೆದ ಈಕ್ಷೇತ್ರದಲ್ಲಿ 'ಗೌತಮ ಮಹರ್ಷಿ'ಗಳು ಈ ಗುಹಾಂತರ ದೇವಾಲಯದಲ್ಲಿ ತಪಸ್ಸನ್ನು ಆಚರಿಸಿದರೆಂದು ಇತಿಹಾಸವಿದೆ. ಇಲ್ಲಿನ  ಶಿವಲಿಂಗಕ್ಕೆ ತ್ರಿಕಾಲ ಪೂಜೆ ಸಲ್ಲಿಸುತ್ತಿದ್ದರೆಂದು ಸ್ಥಳ ಪುರಾಣ ಸಾರುತ್ತದೆ.  ಹೀಗಾಗಿ ಇದಕ್ಕೆ ಗೌತಮ ಕ್ಷೇತ್ರ ಎಂದೂ ಹೆಸರು ಬಂದಿದೆ. ಈ ದೇವಾಲಯ ಗರ್ಭಗುಡಿಯ ಸುತ್ತ ಇರುವ ಗುಹಾ ಮಾರ್ಗದಲ್ಲಿ ಗೌತಮ ಮಹರ್ಷಿಗಳ ಹಾಗೂ ಭಾರದ್ವಾಜರ ಶಿಲಾಮೂರ್ತಿಗಳನ್ನೂ ಪ್ರತಿಷ್ಠಾಪಿಸಲಾಗಿದೆ. ಮಾರ್ಗದಲ್ಲಿ ಸಪ್ತ ಮಾತೃಕೆಯರಾದ 'ಬ್ರಾಹ್ಮೀ', 'ಮಾಹೇಶ್ವರಿ', 'ವಾರಾಹಿ', 'ಚಾಮುಂಡಿ', 'ವೈಷ್ಣವಿ' ಹಾಗೂ 'ಶ್ರೀದೇವಿ', 'ಭೂದೇವಿ'ಯ ವಿಗ್ರಹಗಳೂ ಇವೆ. ಸುಮಾರು ೨೦ ಸಾವಿರವರ್ಷಗಳ ಐತಿಹ್ಯವಿರುವ ಈದೇವಾಲಯದ ಶಿವಲಿಂಗ ದಕ್ಷಿಣಾಭಿಮುಖವಾಗಿರುವುದೇ ಇಲ್ಲಿಯ ವಿಶೇಷತೆಗಳಲ್ಲೊಂದು.

'ಶಿವನ ಬಲಭಾಗದಲ್ಲಿ ಪಾರ್ವತಿ'
ಮತ್ತೊಂದು ವಿಶೇಷ, ಪಾರ್ವತಿದೇವಿಯು ಶಿವನ ಬಲಭಾಗದಲ್ಲಿ ಆಸೀನಳಾಗಿರುವುದು. ಈ ದೇವಾಲಯದ ವಿಶಾಲ ಪ್ರಾಂಗಣದಲ್ಲಿ ಬಹಳ ಅಪರೂಪವಾದ ಹಾಗೂ ಅತ್ಯಂತ ಸುಂದರವಾದ ಶಿಲಾರಚನೆಗಳಿವೆ. ಅತ್ಯಂತ ಸುಂದರ ಹಾಗೂ ರಮಣೀಯವಾದ ಈ ದೇವಾಲಯದ ಮುಂಭಾಗದಲ್ಲಿ ವಿಜಯನಗರ ಶೈಲಿಯ ೧೪ ಕಂಬಗಳಿರುವ ಮಂಟಪವಿದೆ. ಈ ಪೈಕಿ 'ಎರಡು ಸೂರ್ಯಪಾನ', 'ಡಮರುಗ' ಹಾಗೂ 'ತ್ರಿಶೂಲದ ಎತ್ತರದ ಸ್ತಂಭಗಳು' ಈ ದೇವಾಲಯದ ಕೀರ್ತಿಗೆ ಕಳಶದಂತಿವೆ. ಈ ಗುಹಾಂತರ ದೇವಾಲಯದಲ್ಲಿ ಎರಡು ಸುರಂಗ ಮಾರ್ಗಗಳಿದ್ದು, ಒಂದು ಸುರಂಗವು ವಿಶ್ವನಾಥನ ನೆಲೆವೀಡಾದ ಕಾಶಿಗೂ ಹೋಗುತ್ತದೆಂಬುದು ನಂಬಿಕೆ. ಇನ್ನೊಂದು  ತುಮಕೂರು ರಸ್ತೆಯಲ್ಲಿರುವ ಶಿವಗಂಗೆಗೆ ಹೋಗುತ್ತದೆ. ಕಾರ್ತೀಕ ಮಾಸದ ಎಲ್ಲ ಸೋಮವಾರ ಹಾಗೂ ಶಿವರಾತ್ರಿಯ ದಿನ ಇಲ್ಲಿ ವಿಶೇಷ ಪೂಜೆಗಳು ಜರುಗುತ್ತವೆ. ದೇವಾಲಯದ ಪಕ್ಕದಲ್ಲೇ ಇರುವ ತಿಮ್ಮೇಶಪ್ರಭು ಉದ್ಯಾನದಲ್ಲಿ 'ಸಂಗೀತ, ನೃತ್ಯ ಕಾರಂಜಿ'ಯೂ ಇದೆ. ಪ್ರತಿ ರವಿವಾರದ  ಸಂಜೆ ೭ರ ನಂತರ ಇಲ್ಲಿ 'ನೃತ್ಯಕಾರಂಜಿ'ಯನ್ನೂ ವೀಕ್ಷಿಸಲು ಎಲ್ಲ ಕಡೆಯಿಂದಲೂ ಜನರು ಬರುತ್ತಾರೆ.

ಇತಿಹಾಸದ ಪ್ರಕಾರ ಮಾಗಡಿ ಕೆಂಪೇಗೌಡರು ಈ ದೇವಸ್ಥಾನದ ಜೀರ್ಣೋದ್ಧಾರ ಕಾರ್ಯಗಳನ್ನು ಕೈಗೊಂಡರು. ಸಮೀಪದಲ್ಲೇಇರುವ ಗೋಸಾಯಿ ಮಠದಲ್ಲಿ ಅವಾನಿಪೀಠ ವಿದೆ. ಕಲ್ಲಿನಲ್ಲಿ ನಿರ್ಮಿಸಿರುವ ಚಂದ್ರಪಾನ, ಪೀನಪಾನ ಹಾಗೂ ಡಮರುಗಳು ಇಲ್ಲಿನ ಆಕರ್ಷಣೆಗಳಲ್ಲೊಂದು. ಇಲ್ಲಿ ಹರಕೆಹೊತ್ತವರಿಗೆ ಅನುಗ್ರಹ ಖಂಡಿತವೆಂದು ಜನರ ನಂಬಿಕೆಯಿದೆ. ಹಾಗಾಗಿ, ಈ ಸ್ಥಳ ಬಹಳ ಪ್ರಸಿದ್ದಿಪಡೆದಿದೆ.

ಚಿತ್ರ ಪಟಗಳು

  

' ಬೆಂಗಳೂರಿನ ದೇವಾಲಯಗಳು'
ಎಂ.ಜಿ ಈಶ್ವರಪ್ಪ

ಡಾ| ಎಂ.ಜಿ. ಈಶ್ವರಪ್ಪ

ಡಾ| ಎಂ.ಜಿ. ಈಶ್ವರಪ್ಪನವರು ದಾವಣಗೆರೆಯ ಡಿ.ಆರ್.ಎಂ ಕಾಲೇಜಿನಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿದ್ದರು. ಈಶ್ವರಪ್ಪನವರು ತಮ್ಮ ನಿರರ್ಗಳ ಮಾತುಗಾರಿಕೆಗೆ ಹೆಸರಾದವರು. ಗದ್ಯ ಮತ್ತು ಪದ್ಯಗಳ ಬೋಧನೆಯನ್ನ ರಸವತ್ತಾಗಿ ಕಣ್ಣಿಗೆ ಕಟ್ಟುವಂತೆ ವರ್ಣಿಸಬಲ್ಲವರು.
ದಾವಣಗೆರೆಯ ಸಾಹಿತ್ಯವಲಯದಲ್ಲಿ ತಮ್ಮದೇ ಆದ ಛಾಪನ್ನೊತ್ತಿದವರು. ಇವರು ಡಿ.ಆರ್.ಎಮ್. ವಿಜ್ಞಾನ ಕಾಲೇಜಿನಲ್ಲಿ ಪ್ರಾಧ್ಯಾಪಕರಾಗಿದ್ದಾಗ ಇವರ ರಸವತ್ತಾದ ಕಥೆಗಾರಿಕೆಗೆ, ಮಾತುಗಾರಿಕೆಗೆ ಮನಸೋತು ತಮಗೆ ತರಗತಿ ಇಲ್ಲದ ವಿದ್ಯಾರ್ಥಿಗಳೂ ಕೂಡಾ ಇವರ ತರಗತಿಯಲ್ಲಿ ಹಾಜರಿರುತ್ತಿದ್ದರು. ಇದು ಅವರ ಅಗ್ಗಳಿಕೆ.
ಈಶ್ವರಪ್ಪನವರು ವಿಮರ್ಶಕರಾಗಿಯೂ ಕೆಲಸ ಮಾಡಿದ್ದಾರೆ. ಸಮಕಾಲೀನ ಸಾಹಿತ್ಯದ ಒಬ್ಬ ಪ್ರಭಾವಶಾಲಿ ವ್ಯಕ್ತಿಗಳಲ್ಲಿ ಇವರೂ ಒಬ್ಬರು. ತಮ್ಮ ನಿವೃತ್ತಿಯ ಅಂಚಿನಲ್ಲಿ ಎಂ.ಎಸ್.ಬಿ ಡಿಗ್ರಿ ಕಾಲೇಜಿನ ಪ್ರಾಂಶುಪಾಲರಾಗಿ ಸೇವೆ ಸಲ್ಲಿಸಿದ್ದಾರೆ. ಈಗ ದಾವಣಗೆರೆಯಲ್ಲಿ ವಾಸ್ತವ್ಯ.

ಪ್ರಶಸ್ತಿಗಳು
2020 ನೇ ಸಾಲಿನ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಡಾ. ಎಂ. ಜಿ. ಈಶ್ವರಪ್ಪ ಆಯ್ಕೆಯಾಗಿದ್ದಾರೆ. 

ವಿಮರ್ಶಕರು
ಮಾನ್ಯಪುರ

ಮಣ್ಣೆ ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ನೆಲಮಂಗಲ ತಾಲ್ಲೂಕಿನ ತ್ಯಾಮಗೊಂಡ್ಲು ಹೋಬಳಿಯಲ್ಲಿನ ಒಂದು ಊರು. ಇದು ಗಂಗರ ರಾಜಧಾನಿಯಾಗಿತ್ತು. (ಎನ್.ಹೆಚ್.೪ ) ಡಾಬಸ್ ಪೇಟೆ ಇಂದ ದೊಡ್ಡಬಳ್ಳಾಪುರಕ್ಕೆ ಹೋಗುವ ರಸ್ತೆಯಲ್ಲಿ ಡಾಬಸ್ ಪೇಟೆ ಇಂದ ಸುಮಾರು ೮ ಕಿ.ಮೀ ಗಳಷ್ಟು ಕ್ರಮಿಸಿದರೆ ಮುದ್ದಲಿಂಗನ ಹಳ್ಳಿ ಎಂಬಲ್ಲಿ ರಸ್ತೆಗೆ ಅಡ್ಡಲಾಗಿ ರೈಲು ಹಳಿ ಹಾದುಹೋಗುತ್ತದೆ. ಅಲ್ಲಿಂದ ಎಡಕ್ಕೆ ತಿರುಗಿದರೆ ಮಣ್ಣೆ ಕೆರೆ, ಅದರ ಏರಿಯ ಮೇಲೆ ೧.೫ ಕಿ.ಮೀ ಕ್ರಮಿಸಿದರೆ ಗಂಗರಸರ ರಾಜಧಾನಿ ಮಣ್ಣೆ ಅಥವಾ ಮಾನ್ಯಪುರ ಕಾಣಬಹುದು. ಮಣ್ಣೆಗೆ ರತ್ನಪುರಿ ಎಂತಲೂ ಹೆಸರಿತ್ತೆಂದು ಹೇಳಲಾಗಿದೆ. ಕೆರೆ ಏರಿಯ ಮೇಲೆ ಸ್ವಲ್ಪ ದೂರ ಕ್ರಮಿಸಿ ಬಲಭಾಗಕ್ಕೆ ನೋಡಿದಾಗ ಬಂಡೆಯೊಂದು ನಾಲ್ಕು ಭಾಗವಾಗಿ ಸೀಳಿಕೊಂಡಿರುವುದನ್ನು ಕಾಣಬಹುದು. ಇದು ಸಾಮಾನ್ಯ ಬಂಡೆ ಎಂದು ಭಾವಿಸಿದಲ್ಲಿ ನಿಮ್ಮ ಊಹೆ ತಪ್ಪಾದೀತು. ಈ ಬಂಡೆಯ ಉದರದಿಂದ ಸಪ್ತ ಶಕ್ತಿ ದೇವತೆಗಳು ಜನ್ಮಿಸಿದವೆಂದು ಪ್ರತೀತಿ ಇದೆ. ಮಣ್ಣೆಮ್ಮ, ಮಾದಾಪುರದಮ್ಮ, ಎಲ್ಲಮ್ಮ, ಅಣ್ಣಮ್ಮ, ಕುರಾಳಮ್ಮ, ಇತ್ಯಾದಿ ಅಕ್ಕ ತಂಗಿಯರೆನ್ನಲಾದ ಸಪ್ತ ಶಕ್ತಿ ದೇವತೆಗಳು ಜನ್ಮಿಸಿದವೆಂದು ಪ್ರತೀತಿ ಇದೆ. ಮಣ್ಣೆ ಗ್ರಾಮದಲ್ಲಿ ಗಂಗರಸರ ಕಾಲದಲ್ಲಿ ನಿರ್ಮಾಣವಾದ ಕಪಿಲೇಶ್ವರ ಸ್ವಾಮಿ ದೇವಸ್ತಾನ, ಅಕ್ಕ ತಂಗಿಯರ ಗುಡಿ, ಸೂಳೆ ಗುಡಿ (ಜೈನ ಬಸದಿ),ಸೋಮೇಶ್ವರ ದೇವಸ್ತಾನ, ಸೂರ್ಯದೇವತೆ ಮುಂತಾದವುಗಳಿವೆ. ಅವುಗಳಲ್ಲಿ ಸೂರ್ಯದೇವತೆ ವಿಗ್ರಹ ಇತ್ತೀಚೆಗಷ್ಟೇ ಕಳುವಾಗಿದ್ದು ದುಃಖದ ಸಂಗತಿಯಾಗಿದೆ. ಮಣ್ಣೆ ಗ್ರಾಮದಲ್ಲಿ ಕಳೆದ ಐದಾರು ವರ್ಷಗಳಿಂದ ಅದೇ ಗ್ರಾಮದ (Jeeva Kala Kannada Seva Sangha, Manne) ಜೀವ ಕಲಾ ಕನ್ನಡ ಸೇವಾ ಸಂಘ ಮಣ್ಣೆ www.jkkssmanne.blogspot.com ಇತಿಹಾಸದ ಪಳೆಯುಳಿಕೆ, ಸಂಸ್ಕ್ರುತಿಯ ಉಳಿವಿಗೆ ಹಲವಾರು ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು ಶ್ರಮಿಸುತ್ತಿದ್ದಾರೆ.

ಐತಿಹಾಸಿಕ ಸ್ಥಳಗಳು
ಜೊನಾಥನ್ ಡಂಕನ್

(೧೫,ಮೇ,೧೭೫೬-೧೧-ಆಗಸ್ಟ್, ೧೮೧೧)

'ಜೊನಾಥನ್ ಡಂಕನ್', ಭಾರತದಲ್ಲಿ ಸನ್, ೧೭೭೨ ರಲ್ಲಿ ಪಾದಾರ್ಪಣೆಮಾಡಿದರು. ೨೭ ರ, ಡಿಸೆಂಬರ್, ೧೭೮೮ ರಲ್ಲಿ 'ಸೂಪರ್ ಇನ್ ಟೆಂಡೆಂಟ್ ಆಫ್ ಬೆನಾರೆಸ್', ಹಾಗೂ  'ರೆಸಿಡೆಂಟ್' ಆಗಿ ನಿವೃತ್ತಿಗೊಂಡರು. ಭಾರತದ ಗವರ್ನರ್ ಜನರಲ್, ಲಾರ್ಡ್ ಕಾರನ್ ವಾಲಿಸ್ ೧೭೯೫ ರಲ್ಲಿ 'ಜೊನಾಥನ್ ಡಂಕನ್',ರವರನ್ನು ಮುಂಬಯಿನಗರದ ಗವರ್ನರ್ ಆಗಿ  ನೇಮಿಸಿದರು. 'ಜೊನಾಥನ್ ಡಂಕನ್' ತಮ್ಮ ಮರಣದ ವರೆಗೂ  ೨೭ ರ, ಡಿಸೆಂಬರ್, ೧೭೯೫ ರ ವರೆಗೆ, ಸುಮಾರು  ೧೬ ವರ್ಷ ಅವರು ಅದೇ ಹುದ್ದೆಯಲ್ಲಿದ್ದರು. ಇವರ ಮತ್ತೊಂದು ಶ್ಲಾಘನೀಯ ಕಾರ್ಯವೆಂದರೆ,ಬಾಲ್ಯದಲ್ಲಿ ಮಕ್ಕಳನ್ನು ಕೊಲ್ಲುವ ಪದ್ಧತಿಯ ವಿರುದ್ಧವಾಗಿ ಹೋರಾಡಿದರು. ಅವರ ಮಗನ ಹೆಸರೂ 'ಜೊನಾಥನ್ ಡಂಕನ್.' 'ಜೊನಾಥನ್','ಅಡ್ವೊಕೇಟ್' ಆಗಿ ನಿಯುಕ್ತರಾಗಿದ್ದರು. ಮುಂಬಯಿ ಸರಕಾರದ  ಹಣಕಾಸಿನ ವ್ಯವಸ್ಥೆಯನ್ನು ಸುಸ್ಥಿರಗೊಳಿಸಲು ಪ್ರಯತ್ನಿಸಿದರು. ೧೭೯೧ ರಲ್ಲಿ ಸಂಸ್ಕೃತದ ಕಾಲೇಜನ್ನು ಬೆನಾರಸ್‍ನಲ್ಲಿ ಸ್ಥಾಪಿಸಿದರು.

ಉಲ್ಲೇಖಗಳು

ಬ್ರಿಟೀಷ್ ಸಾಮ್ರಾಜ್ಯ
ಸಮಾಜಸೇವಕರು
ಬಿ. ಜಿ. ಖೇರ್

ಬಿ. ಜಿ. ಖೇರ್ ಎಂದು ಪ್ರಸಿದ್ಧರಾದ ಬಾಲಾಸಾಹೇಬ್ ಗಂಗಾಧರ್ ಖೇರ್, ಅಗಿನ ಬ್ರಿಟಿಷ್ ಬಾಂಬೆ ಸರಕಾರದ ಪ್ರಧಾನ ಮಂತ್ರಿಯಾಗಿದ್ದರು. (Marathi: बाळासाहेब गंगाधर खेर) (ಆಗಸ್ಟ್ ೨೪, ೧೮೮೮-ಮಾರ್ಚ್, ೮, ೧೯೫೭) ಬಾಂಬೆ ರಾಜ್ಯಕ್ಕೆ ಈಗಿನ ಮಹಾರಾಷ್ಟ್ರ ಮತ್ತು ಗುಜರಾತ್ ಸೇರಿತ್ತು. ಲಾಯರ್, ಸಾಲಿಸಿಟರ್, ರಾಜಕೀಯ ಪಟು ಹಾಗೂ ಸಾಮಾಜಿಕ ಕಾರ್ಯಕರ್ತರಾಗಿದ್ದರು. ಸರಳ ಸ್ವಭಾವದ ನಿರಾಡಂಬರ ವ್ಯಕ್ತಿಯಾಗಿದ್ದ ಖೇರ್ ರವರು, ಒಳ್ಳೆಯ ವಾಗ್ಮಿ ಮತ್ತು ಮೇಧಾವಿ ಹಾಗೂ ಅತ್ಯಂತ ಜನಪ್ರಿಯ ನಾಯಕರಾಗಿದ್ದರು. ಅವರನ್ನು ಜನರೆಲ್ಲ ಸಜ್ಜನ್ ಎಂದು ಹೊಗಳುತ್ತಿದ್ದರು.

ಜನನ ಹಾಗೂ ವಿದ್ಯಾಭ್ಯಾಸ
ಬಿ.ಜಿ.ಖೇರ್  ರವರು, ೪, ಆಗಸ್ಟ್, ೧೮೮೮ ರಲ್ಲಿ ರತ್ನಾಗಿರಿಯಲ್ಲಿ ಒಂದು  ಸಾಮಾನ್ಯ ಮರಾಠಿ ಕುಟುಂಬದಲ್ಲಿ ಜನಿಸಿದರು. ಬಾಲ್ಯದಲ್ಲಿ ಕೆಲವು ಸಮಯ ಜಮಖಂಡಿ ರಾಜ್ಯದ ಕುಂದಗೋಳ ದಲ್ಲಿದ್ದರು. ಗೋಪಾಲಕೃಷ್ಣ ಗೋಖಲೆಯವರ ಆದೇಶದಂತೆ ’ಪುಣೆ’ಯಲ್ಲಿ ಬಂದು ನೆಲೆಸಿ  ’ನ್ಯೂ ಇಂಗ್ಲೀಷ್ ಸ್ಕೂಲ್’ ನಲ್ಲಿ ಭರ್ತಿಪಡೆದರು. ಸನ್, ೧೯೦೮ ರಲ್ಲಿ, ’ವಿಲ್ಸನ್ ಕಾಲೇಜ್’ ನಿಂದ ಬಿ.ಎ. ಪದವಿಯನ್ನು ಗಳಿಸಿದರು. ಸಂಸ್ಕೃತದಲ್ಲಿ ಅತಿಹೆಚ್ಚು ಅಂಕಗಳಿಂದ ಉತ್ತಿರ್ಣರಾದ ಖೇರ್ ರವರಿಗೆ ಭಾವುದಾಜಿ ಲಾಡ್ ಪಾರಿತೋಷಕ ದೊರೆಯಿತು.

ರಾಜಕೀಯಕ್ಕೆ ಧುಮುಕಿದರು
೧೯೨೨ ರಲ್ಲಿ  ರಾಜಕೀಯಕ್ಕೆ ಪಾದಾರ್ಪಣೆಮಾಡಿದರು. ಮುಂಬಯಿ ಶಾಖೆಯ ಸ್ವರಾಜ್ ಪಾರ್ಟಿಯ ಕಾರ್ಯದರ್ಶಿಯಾಗಿ ಆಯ್ಕೆಯಾದರು.೧೯೩೦ರಲ್ಲಿ ಅಸಹಕಾರ ಚಳುವಳಿಯಲ್ಲಿ ಮಹಾತ್ಮಾ ಗಾಂಧಿಯವರ ಮಾರ್ಗದರ್ಶನದಲ್ಲಿ  ಸತ್ಯಾಗ್ರಹದಲ್ಲಿ ಭಾಗವಹಿಸಿದ್ದಕ್ಕಾಗಿ, ೮ ತಿಂಗಳು ಕಠಿಣ ಜೈಲುವಾಸ ಹಾಗೂ ಜುಲ್ಮಾನೆಯನ್ನು ಅನುಭವಿಸಬೇಕಾಯಿತು. ಪುನಃ ೧೯೩೨ ರಲ್ಲಿ ೨ ವರ್ಷ ಕಠಿಣ ಸೆರೆಮನೆವಾಸವನ್ನು ಅನುಭವಿಸಬೇಕಾಯಿತು. ೧೯೩೭ ರಲ್ಲಿ ಪ್ರಥಮ ಮುಂಬಯಿ ಪ್ರಾಂತ್ಯದ ಮುಖ್ಯಮಂತ್ರಿಯಾಗಿ ಆಯ್ಕೆಯಾದರು. ಅಕ್ಟೋಬರ್ ೧೯೩೯ ರವರೆಗೆ ಆ ಸ್ಥಾನದಲ್ಲಿದ್ದರು. ೧೯೪೦ ರಲ್ಲಿ ಕ್ವಿಟ್ ಇಂಡಿಯ ಆಂದೋಳನದ ಸಮಯದಲ್ಲಿ ಅವರನ್ನು ಬಂಧಿಸಿ ಬಂದೀಖಾನೆಯಲ್ಲಿ ಇಡಲಾಯಿತು. ಮುಂದೆ, ಆಗಸ್ಟ್ ೧೯೪೨ ರಲ್ಲಿ ಬ್ರಿಟಿಷ್ ಸರಕಾರ,ಅವರನ್ನು  ಜೈಲಿಗೆ ಕಳಿಸಿದರು. ೧೪, ಜುಲೈ, ೧೯೪೪ ರಲ್ಲಿ ಜೈಲಿನಿಂದ ಬಿಡುಗಡೆ ದೊರೆಯಿತು. ೩೦, ಮಾರ್ಚ್, ೧೯೪೬ ರಲ್ಲಿ ಖೇರ್ ರವರು, ಪುನಃ ಮುಂಬಯಿನ  ಪ್ರಧಾನಿಯಾದರು. ೨೧, ಏಪ್ರಿಲ್, ೧೯೫೨ ರವರೆಗೆ ಆ ಸ್ಥಾನದಲ್ಲಿದ್ದರು.

ಪ್ರಶಸ್ತಿಗಳು
 ೧೯೫೪ ರಲ್ಲಿ 'ಪದ್ಮ ವಿಭೂಷಣ ಪ್ರಶಸ್ತಿ'.

ನಿಧನ 
'ಬಿ.ಜಿ.ಖೇರ್ ರವರು, ಪುಣೆಯಲ್ಲಿ ೮, ಮಾರ್ಚ್, ೧೯೫೭ ರಲ್ಲಿ ನಿಧನರಾದರು.

ಉಲ್ಲೇಖಗಳು
<References >/

ರಾಜಕಾರಣಿಗಳು
ಪಿನ್ ಕೋಡು

ಪಿನ್ ಕೋಡ್ ಎಂಬುದು ಭಾರತದಲ್ಲಿ ಅಂಚೆ ಇಲಾಖೆಯು ಅಂಚೆ ವಿತರಣೆಗೆ ಸುಲಭವಾಗುವ ಸಲುವಾಗಿ ಮಾಡಿದ ಭೌಗೋಳಿಕ ಪ್ರದೇಶದ ವರ್ಗೀಕರಣ ವ್ಯವಸ್ಥೆ. ಪಿನ್ ಶಬ್ದವು Postal Index Number ಇದರ ಸಂಕ್ಷಿಪ್ತ ರೂಪ. ಪಿನ್ ಕೋಡ್ ಆರು ಅಂಕಿಗಳ ಸಂಖ್ಯೆ. ಭಾರತದಲ್ಲಿ ಎಂಟು ಪಿನ್ ಪ್ರದೇಶಗಳು ಇವೆ. ಮೊದಲನೆ ಅಂಕಿ ಈ ಎಂಟು ಪ್ರದೇಶಗಳಲ್ಲಿ ಒಂದನ್ನು ಸೂಚಿಸುತ್ತದೆ. ಮೊದಲನೆ ಎರಡು ಅಂಕಿಗಳು ಒಟ್ಟಿಗೆ ಒಂದು ಉಪ ಪ್ರದೇಶ ಅಥವಾ ಅಂಚೆಯ ವಲಯವನ್ನು ಸೂಚಿಸುತ್ತವೆ. ಮೊದಲನೆ ಮೂರು ಅಂಕಿಗಳು ಸೂಚಿಸುವದು ವಿಂಗಡಣೆಯ ಅಥವಾ ಕಂದಾಯದ ಒಂದು ಜಿಲ್ಲೆಯನ್ನು. ಪಿನ್ ಕೋಡಿನ ಕೊನೆಯ ಮೂರು ಅಂಕಿಗಳು ಅಂಚೆ ವಿತರಿಸುವ ಅಂಚೆ ಕಚೇರಿಯನ್ನು ಹೇಳುತ್ತವೆ.

ಪಿನ್ ಕೋಡಿನ ಮೊದಲನೆ ಅಂಕಿ ಸೂಚಿಸುವ ಪ್ರದೇಶಗಳು

ಪಿನ್ ಕೋಡಿನ ಮೊದಲ ಎರಡು ಅಂಕಿಗಳು ಸೂಚಿಸುವ ಉಪ ಪ್ರದೇಶಗಳು

ಕರ್ನಾಟಕದ ಪ್ರಮುಖ ಪಿನ್ ಕೋಡುಗಳು

ಉಲ್ಲೇಖಗಳು

ಸಂಪರ್ಕ
ಗುಟ್ಟಹಳ್ಳಿ

'ಗುಟ್ಟಹಳ್ಳಿ ಕರ್ನಾಟಕ ರಾಜ್ಯದ ಕೋಲಾರ ಜಿಲ್ಲೆಯ ಬಳಿಯ  ಪುಟ್ಟ ಹಳ್ಳಿ. 'ವಿಶ್ವಪ್ರಖ್ಯಾತ ಕೋಲಾರ್ ಗೋಲ್ಡ್ ಫೀಲ್ಡ್ಸ್' ಗೆ ಸುಮಾರು ೧೫ ಕಿ.ಮೀ. ದೂರದಲ್ಲಿದೆ. ಈ ಊರಿನ ಲಕ್ಷ್ಮೀವೆಂಕಟೇಶ್ವರ ದೇವಾಲಯ ಅತಿ ಪ್ರಸಿದ್ಧವಾದದ್ದು. ಭಕ್ತಾದಿಗಳು ಈ ದೇವಾಲಯವನ್ನು 'ಬೆಂಗಳೂರು ತಿರುಪತಿ ದೇವಸ್ಥಾನ' (ಬಂಗಾರದ ತಿರುಪತಿ) ವೆಂದು ಕರೆಯುವ ವಾಡಿಕೆಯಿದೆ.ಇತಿಹಾಸ ಪ್ರಸಿದ್ಧವಾಗಿರುವ ಲಕ್ಷ್ಮೀವೆಂಕಟೇಶ್ವರ ದೇವಾಲಯ ಅಥವಾ ಬೆಂಗಳೂರು ತಿರುಪತಿ ದೇವಸ್ಥಾನ ಅಭಿವ್ರುದ್ಧಿಗಾಗಿ ಕರ್ನಾಟಕ ಸರ್ಕಾರ ಬಹಳಸ್ಟು ಕ್ರಮಗಳನ್ನು ಕೈಗೊಂಡಿದೆ.ಬೆಂಗಳೂರು ತಿರುಪತಿ ದೇವಸ್ಥಾನದ ಮೂಲ ಸೌಲಭ್ಯಗಳಿಗೆ ಆಗಿನ ಶಾಸಕರಾಗಿದ್ದ ವೈ.ಸಂಪಂಗಿ ಸುಮಾರು ಅರವತ್ತು ಲಕ್ಷ ಹಣವನ್ನು ಬಿಡುಗಡೆ ಮಾಡುವುದಾಗಿ ತಿಳಿಸಿದರು.
ಗುಟ್ಟಹಳ್ಳಿಯಲ್ಲಿ ಅಕ್ರಮ ಡೀಸೆಲ್ ನ ಚಟುವಟಿಗಳು ನಡೆಯುತ್ತದೆ ಎಂಬ ಸುದ್ಧಿಯಿದೆ.ಗುಟ್ಟಹಳ್ಳಿಯಲ್ಲಿ ಒಂದು ಕೆರೆಯೂ ಉಂಟು.

ಕೋಲಾರ ಜಿಲ್ಲೆಯ ಪ್ರವಾಸಿ ತಾಣಗಳು
 
ಉಲ್ಲೇಖಗಳು
ಟಿಟಿಕಾಕ ಸರೋವರ

ಟಿಟಿಕಾಕ ಸರೋವರ ಪೆರು ಮತ್ತು ಬೊಲಿವಿಯ ರಾಜ್ಯಗಳ ನಡುವೆ ಇದೆ. ಇದು ದಕ್ಷಿಣ ಅಮೇರಿಕದ ಅತ್ಯಂತ ದೊಡ್ಡ ಸರೋವರವಾಗಿದೆ.

ಉಲ್ಲೇಖಗಳು

ದಕ್ಷಿಣ ಅಮೇರಿಕ
ಸರೋವರಗಳು
ಕಡತೋಕ ಮಂಜುನಾಥ ಭಾಗವತರು

ಕಡತೋಕ ಮಂಜುನಾಥ ಭಾಗವತರು ಕಡತೋಕ ಎಂಬುದು ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರ ತಾಲ್ಲೂಕಿನ ಅತಿ ಪ್ರಸಿದ್ಧ ಗ್ರಾಮ. ಅಲ್ಲಿ ಜನಿಸಿದವರು ಶ್ರೀ ಮಂಜುನಾಥ ಭಾಗವತರು.ಇವರು ತೆಂಕು ಮತ್ತು ಬಡಗು ತಿಟ್ಟಿನ ಯಕ್ಷಗಾನ ಭಾಗವತಿಕೆಯಲ್ಲಿ ಪ್ರಸಿದ್ಧರು.

ಬಾಲ್ಯ
ಮಂಜುನಾಥ ಭಾಗವತರು ೧೯೨೬ರಲ್ಲಿ ಕಡತೊಕದಲ್ಲಿ ಜನಿಸಿದರು. ಆರಂಭದಲ್ಲಿ ಶಂಭು ಭಾಗವತರಲ್ಲಿ ಭಾಗವತಿಕೆಯನ್ನು ಕಲಿತರು.

ವೃತ್ತಿ ಜೀವನ
ಧರ್ಮಸ್ಥಳ ಮೇಳದಲ್ಲಿ ಸುಮಾರು ೩೫ ವರ್ಷ ದುಡಿದ ಇವರು ಕರ್ಕಿ,ಕೊಳಗಿ,ಮೂರೂರು ಮತ್ತು ಮುಲ್ಕಿ ಮೇಳಗಳಲ್ಲಿಯೂ ಸೇವೆ ಸಲ್ಲಿಸಿದ್ದಾರೆ.. ಹಲವಾರು ಪ್ರಸಂಗಗಳನ್ನು ಬರೆದ ಇವರು,ತೆಂಕು ಮತ್ತು ಬಡಗು ಎರಡೂ ತಿಟ್ಟು(ಪರಂಪರೆ)ಗಳಲ್ಲಿ ಸಮಾನ ಪ್ರಾವಿಣ್ಯತೆ ಪಡೆದಿದ್ದರು.ಇವರ ಶೈಲಿಯ ಭಾಗವತಿಕೆಗೆ "ಕಡತೊಕ ಶೈಲಿ"ಎಂದೇ ಹೆಸರಿದೆ.ಯಕ್ಷಗಾನದ ಪಿತಾಮಹ ಪಾರ್ತಿಸುಬ್ಬನ ಹಲವಾರು ಪ್ರಸಂಗಗಳ ಭಾಗವತಿಕೆಯಲ್ಲಿ ನಿಪುಣರಾಗಿದ್ದರು.

ಪ್ರಶಸ್ತಿಗಳು
ಇವರಿಗೆ ಹಲವಾರು ಪ್ರಶಸ್ತಿಗಳು ಸಂದಿದ್ದು,ಅದರಲ್ಲಿ ಪ್ರಮುಖವಾದವುಗಳು
 ಪಾರ್ತಿಸುಬ್ಬ ಪ್ರಶಸ್ತಿ  .
 ರಾಜ್ಯೋತ್ಸವ ಪ್ರಶಸ್ತಿ  .
 ಶೇಣಿ ಪ್ರಶಸ್ತಿ

ನಿಧನ
ಇವರು ಅಕ್ಟೋಬರ್ ೩೧,೨೦೧೧ರಂದು ಹಳದೀಪುರದ ಕುಂಬಾರಮಕ್ಕಿ ಎಂಬಲ್ಲಿ ದೀರ್ಘಕಾಲದ ಅನಾರೋಗ್ಯದಿಂದಾಗಿ ನಿಧನರಾದರು.

ಉಲ್ಲೇಖಗಳು

ಕಲಾವಿದರು
ಯಕ್ಷಗಾನ ಕಲಾವಿದರು